له نێوان عومه‌رى سه‌ید عه‌لى و مه‌لا به‌ختیاردا\nSaturday, 09.26.2020, 16:08\nله‌و كاته‌وه‌كه مه‌لا به‌ختیار له ته‌له‌فزیۆنى ڕوداودا چاوپێكه‌وتنێكى ئه‌نجامداو دواى ئه‌وه‌ش كتێبى ( له‌برى بیره‌وریه‌كانى ) بڵاوكرده‌وه هه‌ڵڵایه‌كى زۆر گه‌وره‌و به‌رفراوانى له تۆڕه‌كۆمه‌ڵایه‌تیه‌كان له‌سه‌ر دروستبو. هێرشى زۆرى كرایه سه‌رو تا ئێساش هه‌ر به‌رده‌وامه . به‌وه تۆمه‌تبار ده‌كرى كه مێژوى شێواندوه . ناحه‌قى زۆرى به‌رامبه‌ر به نه‌وشیروان مسته‌فا كردوه‌و به كۆنه قین باسى ڕابوردوى نه‌وشیروان مسته‌فاى كردوه .هێرشه‌كان به زۆرى له لایه‌ن هه‌ڵسوڕاوانى بزوتنه‌وه گۆڕانه‌وه ده‌كرێنه سه‌رى .\nباسى ئه‌وه ده‌كرێت كه مه‌لا به‌ختیار به فیتى پارتى له‌م ته‌وقیته‌دا له ته‌له‌فزیۆنى ڕوداو ئه‌و چاوپێكه‌وتنه‌ى ئه‌نجامداوه‌و له هه‌مان كاتیشدا كتێبه‌كه‌ى بڵاو كردۆتوه بۆ ئه‌وه‌ى ده‌نگۆى سه‌فه‌ره‌كه‌ى سه‌رۆكى هه‌رێم بۆ توركیا له‌چاوى خه‌ڵك بشارێته‌وه چونكه مه‌لا به‌ختیار له مێژه بۆته پارتى و بۆ پارتى كار ده‌كات . به‌ش به حاڵى خۆم ڕه‌خنه‌ى زۆرم له‌سه‌ر مه‌لا به‌ختیار هه‌یه . مه‌لا به‌ختیار هه‌وڵى زۆرى دا كه ڕێكه‌وتنى ده‌باشانى نێوان یه‌كێتى و گۆڕان سه‌رنه‌گرێت . دواجار سه‌ركه‌وتوش بوو له هه‌وڵه‌كانى و سه‌رى نه‌گرت . ئه‌گه‌ر سه‌رى بگرتبایه ، بێشك گۆڕان و یه‌كێتى ده‌بونه‌وه به یه‌ك .\nدوا به‌دواى ئه‌وه هه‌وڵى زۆرى دا مه‌كته‌بى سیاسى یه‌كێتى له‌پارتى نزیك بكاته‌وه‌و له ئه‌نجامدا له‌و كاره‌شیدا سه‌ركه‌وتو بوو . دواجار بونه‌پشتیوانى مه‌سعود بارزانى بۆ نه‌نجامدانى ڕیفراندۆم و به‌و هۆیه‌وه نێوه‌ى خاكى كوردستان و دۆسته‌كانیشمان له ده‌ست دا چونكه به قسه‌مان نه‌كردن ڕیفراندۆم بۆ ساڵێك دوا بخه‌ین . له دواى ریفراندۆمه‌وه به‌رده‌وام هه‌رێمى كوردستان ڕوبه‌ڕوى مه‌ترسى ده‌بێته‌وه‌و ئه‌وه‌تا ته‌عریب له كه‌ركوك ده‌ستى پێكردۆته‌وه. به‌لاى منه‌وه ئه‌نجامدانى ریفراندۆم وه‌كو تاوان وایه . پشكى مه‌لا به‌ختیاریش له‌و تاوانه هیچى كه‌متر نییه له پشكى مه‌سعود بارزانى .\nگومانى تێدا نییه دروستكردنى ئاڵاى شۆڕش و هه‌وڵه‌كانى بۆ لاوازكردنى ڕێزه‌كانى یه‌كێتى ، یه‌كێكى تره له‌و ره‌خنانه‌ى له‌سه‌ر مه‌لا به‌ختیاره‌و له ڕاستیشدا زیانى زۆر گه‌وره‌ى به یه‌كێتى گه‌یاندو بوو به هۆكارى سه‌رگه‌ردان كردنى ژماریه‌كى زۆرى كادیر و پێشمه‌رگه‌ى یه‌كێتى و شه‌هیدكردنى ژماره‌یه‌كیش .\nمه‌لا به‌ختیار یه‌كێكه له پێشمه‌رگه سه‌ره‌تایه‌كانى شۆڕشى نوێ و ئه‌ندامى كۆمه‌له بوه . هه‌ر زوو له هه‌ڕه‌دى لاویدا هه‌لى بۆ ڕه‌خساوه‌و خۆشى كه‌سێكى زیره‌ك و بزێو و وریابوه‌و بۆته كاره‌كته‌ریكى دیارى ناو شۆڕش . هه‌میشه ڕۆڵى به‌رپرسى بینیوه‌و كه مه‌ڵبه‌نده‌كان دروست بون ، یه‌كه‌م كه‌س بوو ، كرا به به‌رپرسى مه‌لبه‌ندى یه‌ك .\nهه‌رچه‌نده مه‌لا به‌ختیار ئه‌ستێره‌ى به‌ختى دره‌وشاوه‌بوو ، هه‌لى باشى بۆ ڕه‌خسابوو كه به ئامانجه‌كانى خۆى بگات ، به‌ڵام زۆر په‌له‌ى كردو زوو كه‌وته ململانێ و ڕكه‌به‌رایه‌تى له‌گه‌ڵ نه‌وشیروان مسته‌فا و ته‌نانه‌ت مامجه‌لالیش . هه‌ڵه تێگه‌یشتنى مه‌لا به‌ختیار له‌و كاته‌دا ئه‌وه‌بوو زۆر خۆى به گوره‌تر و به تواناتر ده‌زانى له‌وه‌ى كه هه‌بوه . واته‌زۆر شانازى به خۆیه‌وه كردوه . ئه‌گه‌ر باشتر بیرى بكردایه‌وه‌و ئه‌و په‌له په‌له‌ى نه‌كردبایه ، دواجار هه‌ر خۆى ده‌بوو به به‌دیل و جیگره‌وه‌ى مام جه‌لال و كاك نه‌وشیروان هه‌ر ئه‌وان خۆیان ده‌یانكرده جێگره‌وه‌ى خۆیان .\nكاتێك كه‌ڵه كه‌ڵه‌ى دروستكرنى ئاڵاى شۆڕشى كه‌وته سه‌ره‌وه‌و خه‌ڵكى له ده‌ورى خۆى كۆكرده‌وه ، به‌ده‌ستى خۆى ماڵى خۆى وێران كردو ئه‌ستێره‌ى به‌ختى خۆى كوژانده‌وه. به بۆچونى خۆم له‌وكاته‌وه كه گیراو خرایه به‌ندیخانه‌وه ژیانى سیاسى ئه‌و ته‌واو بوو ، مه‌لا به‌ختیار خۆى زۆترین زیانى به خۆى گه‌یاندو حه‌ق نییه گله‌یی له كه‌س بكات .\nمه‌لا به‌ختیار كه‌وته هه‌ڵه‌یه‌كى زۆر گه‌وره‌وه . پێشم وایه ئێستا خۆشى له‌و بڕیاره‌ى خۆى په‌شیمانه . كاتێك مه‌لا به‌ختیار گه‌ڕایه‌وه بۆ ناو یه‌كێتى وه‌كو هه‌موو ئه‌وانه‌ى پێش ڕاپه‌ڕین كوردستانیان جێ هێشتبوو ، ناوى خرایه لیستى دابڕاوه‌كان . به‌ڵام حسابى ڕابوردوى مه‌لا به‌ختیاریان له‌به‌ر چاوگرت و روڵى پێشویان پێ دایه‌وه‌و جارێكى تریش بۆوه به ئه‌ندامى مه‌كته‌بى سیاسى .\nبه‌ڵام جارێكى تریش مه‌لا به‌ختیار كه‌وته‌وه هه‌ڵه‌یه‌كى گه‌وره‌ى تره‌وه‌و خوێندنه‌وه‌یه‌كى زۆر خراپى كرد بۆ بارو دۆخى ناو یه‌كێتى و مه‌ركه‌زى قوه‌تى خۆى . دواى نه‌خۆش كه‌وتنى مامجه‌لال به‌رنامه‌ى دانابوو ببێته سكرتێرى یه‌كێتى . كاتێك له‌وه‌دا سه‌ركه‌وتو نه‌بوو ، ده‌نگوباسى پۆستى سه‌رۆك كۆمار ده‌ستى پێكرد ، ئه‌ویش كارى بۆ ئه‌وه ده‌كرد ئه‌وپۆسته وه‌رگرێت . ده‌بوو مه‌لا به‌ختیار خوێندنه‌وه‌یكى وردترى بۆ بارودۆخى ناو یه‌كێتى و پێگه‌ى خۆى بكردبایه‌و ئه‌وه‌ى له‌به‌ر چاو بگرتبایه كه دواى دروستكردنى ئاڵاى شۆڕش وسه‌رنه‌كه‌وتنى تازه ئه‌م هه‌لانه‌ى له‌ده‌ست داوه‌و مه‌حاڵه پۆستى ئاوا وه‌رگرێت ، نه‌ك له‌به‌ر ئه‌وه‌ى كه‌سێكى بێ توانایه ، به‌ڵكو له‌به‌ر ئه‌وه‌ى پشتیوانى نییه‌و ئه‌و هه‌له‌ى بۆ ناڕه‌خسێنن كه پۆستى له‌وشێوه‌یه وه‌رگرێت . به‌ڵام ئه‌ویش تموحى خۆى هه‌بوه‌و ئه‌م هه‌وڵه‌شى داو به‌ڵام ئه‌نجامى نه‌بوو .\nبه‌ڵام ئه‌وه‌شمان له یاد نه‌چێت مه‌لا به‌ختیار نه یه‌كه‌م كه‌سه هه‌ڵه‌ى سیاسى ئاوا گه‌وره بكات و نه دواكه‌سیش ده‌بێت . ئه‌وانه‌ى كه‌وتونه ململانێی سیاسیه‌وه له‌گه‌ڵ ڕكه‌به‌ره‌كانى خۆیان ، هه‌ندێكیان باشیان بۆ هاتۆته پێشه‌وه‌و به مه‌رامه‌كانى خۆیان گه‌یشتون . هه‌ندێكى تریان خراپ به‌سه‌ریاندا شكاوه‌ته‌وه‌و توشى شكستى گه‌وره‌ش بون . مه‌لا به‌ختیار یه‌كێكه له‌وانه‌ى سه‌ركه‌تو نه‌بوو له هه‌وڵه‌كانى و به ئامانجه‌كانى خۆى نه‌گه‌یشت.\nبۆئه‌وه‌ى به باشى له ڕاستییه‌كان بگه‌ین و ده‌ربرینه‌كانمان له‌سه‌ر بنه‌ماى ڕق و تۆڵه كردنه‌وه‌و كاردانه‌وه نه‌بێت و به خۆڕایی قوڕ نه‌كه‌ین به‌سه‌رى كه‌سداو كه‌مێكیش ویژدان به‌كاربهێنین ، با كه‌مێك بگه‌ڕێینه‌وه بۆ ڕابوردوى مێژوى خۆمان . ساڵى 1961شۆڕشى كورد ده‌ست پێكرد. ساڵى 1964 دوو به‌ره‌كى دروست بوو . ئه‌و دوو به‌ره‌كییه بووبه‌سه‌ره‌تانى ئه‌م میلله‌ته . بوو به هۆكارى ئه‌وه‌ى میلله‌ت به مافه‌كانى خۆى نه‌گات و بگه‌ینه ئه‌م بارودۆخه‌ى ئێستا .\nپرسیارى جه‌وهه‌رى ئه‌وه‌یه ئایا ئه‌وه كارێكى خراپ نه‌بوو ؟ بۆچى ئه‌ولێك ترازانه‌ى ناو شۆڕش ئه‌نجام درا؟ ئه‌ى نه‌ده‌كرا ڕێگرى لێ بكرێت ؟ كه‌واته ئه‌وه هه‌ڵه‌ى به‌رپرسه‌كانى شۆڕشى ئه‌وكاته‌بوو ؟ هه‌ڵه‌ى مه‌لا مسته‌فاو برایم ئه‌حمه‌د و مامجه‌لال و هاوڕیكانیان بوو. كاتێك شۆرشى نوێ به ڕابه‌رایه‌تى یه‌كێتى دروست بۆوه ، دوایی بزوتنه‌وه له یه‌كێتى جیابۆوه‌و حیزبى سۆسیالیست دروست بوو .دواى ئه‌وه‌ش حیزبى سۆسیالیس توشى لێكترازان بوو ، زه‌حمه‌ت كێشان له‌دایك بوو . باشه بۆچى ئه‌مانه‌ش ڕویاندا ؟له پێناوى چیدابوو ؟نه‌ده‌كرا ڕێگرى بكرێت ؟ ئه‌ى ئه‌وانه‌ى ئه‌مه‌یان كردوه ، هه‌له‌یان نه‌كردوه ؟\nفیاده‌ى موه‌قه‌ته كه دروست بوو ، دواى ماوه‌یه‌ك حیزبى گه‌ل له دایك بوو . ئه‌ى ئه‌مه‌یان بۆچى و له‌پێناوى چێدا ڕویدا ؟ نه‌وشیروان مسته‌فا دواى سه‌ده‌یه‌ك وه‌ك هاوڕێی خه‌باتى مامجه‌لال ، دواجار لێی جیابۆوه‌و بزوتنه‌وه‌ى گۆڕانى دروست كرد . بۆچى ئه‌وه ڕویدا ؟بۆچى كه مامجه‌لال بوو به سه‌رۆك كۆمار ، نه‌وشیروان مسته‌فاى نه‌كرد به جێنشینى خۆى ؟ ئه‌گه‌ر ئه‌وه‌ى بكردایه ، نه بزوتنه‌وه‌ى گۆڕان دروست ده‌بوو ، نه یه‌كێتیش وه‌كو ئێستا لاواز ده‌بوو . باشه بۆچى مامجه‌لال ئه‌وه‌ى نه‌كرد پۆستى سكرتێرى گشتى له‌گه‌ڵ خۆى بۆخۆى برده گۆڕه‌وه ؟ باشه ئه‌وه هه‌ڵه نه‌بوو ؟؟.\nكاتێك نه‌وشیروان مسته‌فا بزوتنه‌وه‌ى گۆڕانى دروست كرد ،داواى له هاوڕێكانى كرد پشتیوانى لى بكه‌ن . ئه‌وانیش پشتیوانییه‌كى باشیان لێ كرد . بزوتنه‌وه‌ى گۆران له هه‌ڵبژاردنى یه‌كه‌مدا له یه‌كێتى زیاتر ده‌نگى هێنا . به‌ڵام بۆچى كه هێزى په‌یداكرد و قاچى گه‌یشته بوار و ده‌ورى قه‌ڵه‌باڵغ بوو ، ئه‌و هاوڕێیانه‌ى پشتیوانییان لێ كرد، په‌ڕاوێزى خستن و نه‌فره‌تى لێكردن . باشه بۆچى و له‌پێناوى چێدا ئه‌مه‌ى كرد ؟؟ . باشه بۆچى دووباروكردنه‌وه‌ى هه‌مان هه‌ڵه‌ى سه‌ركرده‌كان به‌رامبه‌ربه یه‌كترى به‌رده‌وامه و بۆته كه‌لتور . هه‌رچى ده‌سه‌ڵاتى په‌یداكرد ، هاوڕێ نزیكه‌كانى خۆى په‌ڕاوێز ده‌خات و نه‌فره‌تیان لێ ده‌كات ؟.\nمامجه‌لال به بارزانى ده‌ڵێت :ئێوه حیزبه‌كه‌تان كردۆته حیزبى بنه‌ماڵه‌و ئێمه ئه‌وه‌مان قبوڵ نییه .خۆى جیا ده‌بێته‌وه‌و حیزب دروست ده‌كات و دوایی ئه‌ویش حیزبه‌كه ده‌كاته حیزبى بنه‌ماڵه‌ى خۆى . نه‌وشیروان مسته‌فا دژى به بنه‌ماڵه‌كردنى حیزبه له لایه‌ن مامجه‌لاله‌وه . كاتێك خۆى حیزبى دروست كرد ، ئه‌ویش حیزبه‌كه‌ى خۆى كرده حیزبى بنه‌ماڵه‌و هاوڕێكانى بێ به‌رى كرد . ئه‌وه‌تا حه‌مه‌ى حاجى مه‌حمودیش حیزبى سۆسیالیستى كردۆته حیزبى بنه‌ماڵه‌ى خۆى . له‌ئیستادا یه‌كێتیش به عه‌مه‌لى له‌ناو خۆیدا دابه‌ش بوه به‌سه‌ر چه‌ندین بنه‌ماڵه‌ى ترو چه‌ندین ئیمپرتۆر دروست بون و هه‌ر یه‌كه‌یان به جیا بۆ خۆى هه‌ڵپه ده‌كات . گومانى تێدا نییه دواى مرنى مه‌سعود بارزانیش ،پارتى دابه‌ش ده‌بێت لانى كه‌م بۆ دوو ئیمپڕاتۆریه‌ت ، ئه‌گه‌ر زیاتریش نه‌بێت .\nدواجار دێمه سه‌رباسى بزوتنه‌وه‌ى گۆڕان . دواى كااك نه‌وشیروان عومه‌رى سه‌ید عه‌لى بوو به جێگره‌وه‌ى نه‌وشیروان مسته‌فا .ئه‌و له ڕێگاى بنه‌ماڵه‌وه نه‌بوو به وارسى نه‌وشیروان مسته‌فا ، به‌ڵام له‌به‌ر ئه‌وه‌ى سیاسه‌ت مه‌دارێكى موخه‌زره‌مه و پێشینه‌ى باشى هه‌یه له ململانێى حیزبید ، توانى خۆى ده‌ست بگرێت به‌سه‌ر بزوتنه‌وه‌كه‌و هه‌موو بڕیاره‌كان بۆ خۆى قۆرخ بكات . ئه‌ویش هه‌ندى له هاوڕێكانى خۆى په‌ڕاوێز خستن و ئه‌وانى تریشى له ڕێگاى پێدانى پۆسته‌وه بێده‌نگ كردن . عومه‌رى سه‌ید عه‌لى شاره‌زاییه‌كى بێ وێنه‌ى هه‌یه له‌ئیداره‌دانى ته‌كه‌توله‌وه .\nعومه‌رى سه‌ید عه‌لى وه‌كو كه‌سێكى ته‌كه‌تول چى ناسراوه . ئه‌وكاته‌ى كه له به‌ندیخانه هاتنه ده‌ره‌وه‌و چونه شاخ كیتله‌ى سجنیان دروست كرد . عومه‌رى سه‌ید عه‌لى له ناو مه‌ڵبه‌ندى سلێمانى جێ ده‌ستى دیاره و مه‌ڵه‌بندى سلێمانى ببو به دوو به‌ره‌ى دژ به‌یه‌ك . پاره‌یه‌كى زۆر له‌و ململانێیه به خۆڕایی به‌هه‌ده‌ر درا . به‌ناحه‌ق بۆست به‌م ده‌دراو ئه‌وى ترى لێ بی َبه‌ش ده‌كرا .\nئێستا كه ڕێكخه‌رى بزوتنه‌وه‌ى گۆڕانه ،سه‌رنج بده‌ن پۆسته‌كانى به‌و كه‌سانه‌داوه كه كاتى خۆى ته‌كه‌تولى خۆى بون .\nئه‌وه‌تا له‌پێناوى به‌رده‌وامى له‌سه‌ر ته‌كه‌تول ، فراكسیۆنى گۆڕان له په‌ڕله‌مانى عێراق ، په‌یوه‌ندییه‌كى ئه‌وتۆیان نه‌ماوه به گۆڕانه‌وه . ئێستا ڤایرۆسى ته‌كه‌تول توشى فراكسیۆنى په‌ڕله‌مانى كوردستانیش بووه . ڤایرۆسه‌كه زۆربه خێرایی بڵاو بۆته‌وه . دواى ئه‌وه‌ى عه‌لى حه‌مه ساڵح وه‌كو سه‌رۆكى فراكسیۆن ده‌ستى له كار كێشایه‌وه ، عومه‌رى سه‌ید عه‌لى ویستى شاخه‌وانى ڕه‌ئوف به‌گ بكاته سه‌رۆكى فراكسیۆن . به‌ڵام دیاربوو ده‌نگیان بۆ نه‌دا . دوایی ده‌نگیان به دابان داو له كۆى 12 ده‌نگ 7 ده‌نگى به‌ده‌ست هێنابوو . دیاره عومه‌رى سه‌ید عه‌لى دابانى به‌دل َ نه‌بوه. بۆیه‌سیناریۆیه‌كى تریان رێك خست و جارێكى تر ده‌نگدانیان دووباره كرده‌وه .\nئه‌مجاره‌یان گولستان سه‌عید هاته هاوكێشه‌كه‌وه‌و دا بان و گولستان هه‌ر یه‌كه‌یان 6 ده‌نگى هێناوه . ئێستا ده‌ڵێن : ئه‌گه‌ر ژنێك وپیاوێك وه‌كویه‌ك ده‌نگ بهێنن ، ئه‌وه ژنه‌كه ده‌بێته‌براوه . وه‌كو ده‌ڵێن ئه‌وه ته‌نها له ڕایه‌ڵه‌و بازنه‌كاندا جێ به جێ ده‌كرێت ، نه‌ك له‌ئاستى ئۆرگانى باڵا. به‌هه‌ر حاڵ خاڵى گرنگ ئه‌وه‌یه ته‌كه‌تول كارى خۆى كردو ئاژاوه‌ى خسته ناو فراكسیۆنه‌كه‌وه .\nسه‌یركه‌ن وه‌كو چۆن به بنه‌ماڵه‌كردنى حیزب بۆته كه‌لتور ، به هه‌مان شێوه‌ش ته‌كه‌تولیش بۆته كه‌لتور . وه‌رن با به‌یه‌كه‌وه لێكدانه‌وه بۆ ئه‌مه‌بكه‌ین . ئه‌گه‌ر شاخه‌وان یان دابان یان گولستان یان هه‌ر كه‌سێكى تر ببیته‌سه‌رۆكى فراكسیۆن چ جیاوازییه‌كیان هه‌یه؟ هه‌مویان گۆڕان نین ؟ به حساب گۆڕان به‌شدارى حكومه‌تى كردوه بۆ ئه‌نجامدانى چاكسازى .\nبه‌ڵام له ڕاستیدا گۆڕان بۆته‌پاشكۆى پارتى و ئه‌جینداى پارتى جێ به‌جى َده‌كات . ئه‌وه‌تا لایه‌نى ئۆپۆزسیۆن ده‌یانه‌وێت لێپرسینه‌وه له سه‌رۆكى حكومه‌ت و جێگره‌كه‌یی و وه‌زیرى دارایی بكه‌ن . ئه‌وه‌ش پێویستى به 23 ئیمزا هه‌یه . به‌ڵام تا ئێستا 22 ئیمزا كۆكراوه‌ته . له سه‌ره‌تادا ته‌نها شیرین وشایان عه‌سكه‌رى ئیمزایان كردبوو بۆ لێپرسینه‌وه ، به‌ڵام له‌م دوایه‌دا عه‌لى حه‌مه ساڵحیش ئیمزاى كردو ئێستا ڕێژه‌كه ته‌واوبوه . ئه‌گه‌ر ئه‌ندامانى فراكسیۆنى گۆڕان خۆیان به نوێنه‌رى خه‌ڵك ده‌زانن ، ده‌بی َبه‌رگرى له مافى هاولاِتیان بكه‌ن . كه‌واته كاتى ئه‌وه‌یه هه‌موو ئه‌وانه‌ى خۆیان به قه‌رزدارى ده‌نگى خه‌ڵك ده‌زانن ده‌نگ بده‌ن بۆلێ پرسینه‌وه.\nئه‌وه نه‌ك نابێته ڕه‌خنه له‌سه‌ریان به‌ڵكو ده‌بێته مایه‌ى سه‌روه‌رى و ئه‌گه‌ر ده‌نگ نه‌ده‌ن وه‌كو ئه‌وه وایه ئه‌ندام په‌ڕله‌مانى پارتى بن و بۆ پارتى كار بكه‌ن . ئه‌وه‌تا جوتیاره‌كان به‌رهه‌مى په‌تاته‌كه‌یان له‌به‌ر ده‌م وه‌زاره‌تى كشتوكاڵ فڕى ده‌ده‌ن چونكه پاره‌یان بۆ ناكات .\nبه هۆى دابه‌زینى به‌هاى دراوى ئێرانى و توركى په‌تاته به نرخێكى زۆر هه‌رزان به قاچاخ هاورده‌ى كوردستان ده‌كه‌ن . ده‌بێ ئه‌ندامانى فراكسیۆنى گۆڕان بێده‌نگ نه‌بن وبه‌رگرى له مافى جوتیاركان بكه‌ن . ئه‌وه‌ى له مه‌رزه‌كان به ئاشكرا قاچاچییه‌تى ده‌كه‌ن به‌رپرسانى یه‌كێتى و پارتین . وه‌زیرى دارایی گۆڕانه‌و نابێ بێده‌نگ بێت . ئه‌گه‌ر قسه‌ى ناڕوات ، بۆچى گۆڕان له حكومه‌ت ناكشێته‌وه ؟.\nئه‌ى ناڵێن بۆ ئه‌نجامدانى چاكسازى به‌شدارى حكومه‌تمان كردوه ؟به‌ڵام تا ئێستا موچه‌ى خه‌ڵك كه‌م ده‌كه‌نه‌وه‌و دواى ده‌خه‌ن . ئه‌مه‌یه چاكسازى ؟؟. به‌ڵام ئه‌وه‌ى زۆر سه‌یر و مایه‌ى گاڵته جاڕییه ئه‌وه‌یه كه هه‌ندى به‌رپرسى بزوتنه‌وه‌ى گۆڕان ده‌ڵێن : 3 ئه‌ندام په‌ڕله‌مانى بزوتنه‌وه‌ى گۆڕان ئیمزایان كردوه بۆلێپرسینه‌وه له سه‌رۆكى حكومه‌ت و جێگره‌كه‌یی و وه‌زیرى دارایی و خه‌ریكین كێشه‌كه‌یان چاره‌سه‌ر ده‌كه‌ین . باشه كام كێشه‌یه ؟ یه‌عنى داواكردن بۆ لێپرسینه‌وه له به‌رپرسانى حكومه‌ت كێشه‌یه بۆ بزوتنه‌وه‌ى گۆڕان ؟ كه‌واته بزوتنه‌وه‌ى گۆڕان بۆپشتیوانى گه‌نده‌ڵى به‌شدارى حكومه‌تى كردوه‌و دژى مافى هاوڵاتیانه . ده‌بوو سه‌رانى بزوتنه‌وه‌ى گۆڕان داوا له هه‌موو ئه‌ندامانى فراكسیۆنى گۆڕان بكه‌ن ده‌نگ بده‌ن بۆ لێپرسینه‌وه ، نه‌ك به پێچه‌وانه‌وه‌ى سزاى ئه‌وانه بده‌ن كه ده‌نگیان داوه .\nپرسیار ئه‌وه‌یه به ناو پۆستى ڕێكخه‌رى گشتى هه‌یه . واته ڕێخستنى كاروبارى گشتى بزوتنه‌وه‌كه . به ویژدانتان ئه‌م جۆره ئیش كردنه ده‌چێته‌بابى رێكخستنه‌وه ، یان تێكدانه‌وه . دروستكردنى ته‌كه‌تول له‌ناو فراكسیۆنى گۆڕان به ده‌ستى ئه‌نقه‌ست تێكدانه یان رێك خستنه ؟. سه‌رنجیش بده‌ن ئایا عه‌داله‌ت ڕه‌چاوكراوه له دابه‌شكردنى پۆسته‌كاندا ؟\nدواى وه‌بیر هێنانه‌وه‌ى كه‌مێك له ڕوداوه‌كانى ڕابوردو كه به واتاى كولانه‌وه‌ى برینه‌كان دێت با كه‌مێكیش به‌راورد كارى بكه‌ین . له ئه‌نجامى دروستبونى به‌ره‌ى جه‌لالى و مه‌لایی .شه‌ڕى كوردو كورد دروست بوو . به‌ره‌ى جه‌لالى بونه پاڵپشتى دوژمن و خه‌ڵكى كورد ده‌كوژرا . له 31 ئابدا مه‌سعود بارزانى سوپاى عێراقى هێنایه سه‌ر هه‌ولێر . به‌ڵام دواى ئه‌وه‌ش ئه‌وانه هه‌ر به سه‌رۆكى مانه‌وه و میلله‌ت هیچى لێنه‌كردن . بنه‌ماڵه‌ى بارزانى پارتیان كرده حیزبى بنه‌ماڵه . مامجه‌لال له‌سه‌ر ئه‌وه ناكۆك بوو له‌گه‌ڵ بارزانى . به‌ڵام كه یه‌كێتى نیشتمانى دامه‌زرا . دوایی مامجه‌لال كردى به حیزبى بنه‌ماڵه . خۆ ئه‌مه بوختان نییه‌و ئه‌وه ئێستایه نه‌ك ڕابوردوو .\nنه‌وشیروان مسته‌فا دژى به بنه‌ماڵه‌كردنى یه‌كێتى بووله لایه‌ن مامجه‌لاله‌وه . بۆیه یه‌كێتى جێهێشت و بزوتنه‌وه‌ى گۆڕانى دروست كرد . به‌ڵام دواجار بزوتنه‌وه‌ى گۆڕانیش نه‌بوو به حیزبى بنه‌ماڵه ؟؟. خۆ ئه‌مه‌شیان بوختان نییه‌و ئه‌وه ئێستایه نه‌ك ڕابوردو . ئێستا عومه‌رى سه‌ید عه‌لى به‌ناو ڕێكخه‌رى گشتییه و ئه‌جینداى كوڕه‌كانى كاك نه‌وشیروان مسته‌فا جێ به‌جى َ ده‌كات .\nپرسیار ئه‌وه‌یه ئایا ئه‌وه‌ى مه‌لا به‌ختیار كردویه‌تى له كارى ئه‌وانه خرابتره كه له‌سه‌ره‌وه ناوم هێناون؟؟. ئه‌گه‌ر ئه‌وه‌ى مه‌لا به‌ختیار كردویه‌تى كارێكى خیانه‌تكارانه‌و تێكده‌رانه‌یه ، چ جیاوازییه‌كى هه‌یه له‌گه‌لأَ كارى ئه‌وانیتر ؟؟ بۆچى ئه‌م خائین و تێكده‌ربێت و ئه‌وانیتر پاڵه‌وان و نیشتمان په‌روه‌ر ؟؟.ئه‌گه‌ر ئه‌وانه‌ى پێش ئه‌و كارى له‌وجۆره‌یان كردبێت و به حه‌قى خۆیانى بزانن، ئه‌ى بۆچى بۆ ئه‌م ڕه‌وا نه‌بێت وخیانه‌ت بێت ؟ .\nده‌ڵێن مه‌لا به‌ختیار به نه‌هێنى ڕێكخستنى له‌ناو كۆمه‌ڵه‌و یه‌كێتى دروست كردوه و ئه‌وه خیانه‌ته وتاوانه . باشه ساڵى 1970 كۆمه‌ڵه له‌ناوپارتیدا دروست نه‌بوو ؟ كه‌واته ئه‌وانه‌ش خائین بون كه كۆمه‌ڵه‌یان دروست كرد ؟. باشه عومه‌رى سه‌ید عه‌لى له‌ناو مه‌ڵبه‌ندى سلێمانى ته‌كتولى له كێ ده‌كرد ؟كێی له كێ هه‌ڵده‌گێرایه‌وه و ئه‌مه‌ى بۆچى ده‌كرد ؟؟ كاتێك له‌ناوبزوتنه‌وه‌ى گۆڕاندا كارى ده‌كرد بۆ په‌راوێز خستن و ده‌رپه‌ڕاندنى قادرى حاجى عه‌لى و عوسمانى حاجى مه‌حمود ، بۆچى له پێناوى چێدا ئه‌مه‌ى ده‌كرد؟؟ ئه‌وان تێكده‌رو دوژمنى گۆڕان بون و خۆشى فریشته ؟؟\nباشه خۆ ئێستا نه عوسمانى حاجى مه‌حمود و نه قادرى حاجى عه‌لى ماون ڕكه‌به‌رى بن ، ئه‌ى كێشه‌ى فڕاكسیۆنى به‌غداو په‌ڕله‌مانى كوردستان له‌سه‌ر چى دروست بوه ؟ زوربه‌ى هه‌ره زۆریان گه‌نجن و ئه‌ى نه‌وشیروان مسته‌فا خۆى كارى نه‌ده‌كرد گه‌نجه‌كان بێنێته پێشه‌وه و بۆ ئه‌وه‌ى خاوه‌نى بڕیاربن و كۆیله‌ى كه‌س نه‌بن ؟ .\nئه‌ى بۆچى لێیان ناگه‌ڕێن نوێنه‌رایه‌تى خه‌ڵك بكه‌ن و به‌رگرى له مافه‌كانیان بكه‌ن ؟ ده‌تانه‌وێت بیانكه‌نه كۆیله‌ى خۆتان . باشه وه‌رن وردتر به‌راود كارى بكه‌ن له نێوان كاره‌كانى مه‌لا به‌ختیار و سه‌ركرده‌كانى پێش خۆیی و ئه‌وانه‌شى ئێستا حاكم و كوێخان ،بزانن كێ زۆرترین هه‌ڵه‌و تاوانى كردوه به‌رامبه‌ر به میلله‌ت . بۆچى ده‌بێ گۆشت خواردن هه‌ر له گورگ لۆمه‌بێت .\nبۆچى به‌و شێوه‌یه خوێنى كراوه‌ته كاسه‌وه ؟\nئه‌وهێرشانه‌ى له ئێستادا ده‌كرێنه سه‌ر مه‌لا به‌ختیار و به هه‌موو شێوه‌یه‌ك تۆمته‌بارى ده‌كه‌ن ،به زۆرى له لایه‌ن بزوتنه‌وه‌ى گۆڕانه‌وه‌یه به مه‌به‌ستى به‌رگرى كردن له نه‌وشیروان مسته‌فا . به‌ڕاستى ئه‌وه خۆى له خۆیدا بچوك كردنه‌وى كاك نه‌وشیروانه ، نه‌ك گه‌وره كردنى . به‌ڕێزینه به‌شێكى زۆرى مێژوى یه‌كێتى مێژوى كاك نه‌وشیروانه .\nنه‌و شیروان مسته‌فا سه‌ركرده‌یه‌كى گه‌وره‌ى ئه‌م میلله‌ته بوه . خاوه‌نى مێژوى خۆیه‌تى و كه‌س ناتوانێت په‌ڕاوێزى بخات و له مێژوى ئه‌م میله‌ته‌ى ده‌رهێنێـت. ئه‌گه‌ر مه‌لا به‌ختیار غه‌درى زۆرى له نه‌وشیروان مسته‌فا كردوه ، ده‌بوو هاوڕێكانى خۆى له‌ناو یه‌كێتى نیشتمانیدا ، بهاتنایه سه‌رخه‌ت و به‌رگرییان له مێژوى نه‌وشیروان بكردایه نه‌ك كۆمه‌ڵێك خه‌ڵك له گردى زه‌رگه‌ته كه هه‌ر بایی ئه‌وه كاك نه‌وشیروانیان ناسیوه جارێك وێنه‌یان له‌گه‌ڵ گرتوه ، یان له نزیكیه‌وه دانیشتون .\nئه‌گه‌ر به‌رگریكارى نه‌وشیروان مسته‌فا هه‌ر جه‌ماعه‌تى گرده‌كه‌بن ، ماناى ئه‌وه‌یه كاك نه‌و شیروان كه‌سێكى گوناهه. به دیوێكى تریشدا ماناى ئه‌وه‌یه ، ئه‌وه‌ى مه‌لا به‌ختیار به‌رامبه‌رى وتویه‌تى ڕاسته . به‌ڵام هیچ كام له‌م دوو بۆچونانه به ته‌واوى ڕاست نین . نه‌وشیروان مسته‌فا سه‌ركرده‌یه‌كى دیارى ئه‌م گه‌له‌یه . خه‌ڵكێكى زۆر خۆشیان ده‌وێت . به‌ڵام ئه‌و بۆچونه‌شیان به‌رامبه‌رى هه‌یه كه ئه‌ویش هه‌ڵه‌ى هه‌بوه . دیاره به هه‌مان شێوه‌ش مه‌لا به‌ختیاریش به‌شى خۆى حسابى بۆ ده‌كرێت و وه‌كو ئه‌وه نییه كه له گردى زه‌رگه‌ته چه‌ندین لیژنه‌یان بۆ دروست كردوه ، بۆ هه‌ڵدانه‌وه‌ى نامه‌ى ئه‌عمالى .\nئه‌گه‌ر هه‌ڵه‌و كه‌م و كورتیشى هه‌بێت ، كه‌مێكیش كارى چاكه‌ى هه‌ر هه‌یه‌و ناكرێت خه‌بات و ماندو بونه‌كه‌شى به‌كه‌م سه‌یر بكرێت . له لایه‌كى تریشه‌وه ئه‌م بۆچونه‌ش هه‌یه تا ئێستا ئازادى ڕاده‌ربڕین له‌ناو یه‌كێتى له حیزبه‌كانى تر باشتره و له‌و روانگه‌یه‌وه كه‌س له‌ناو یه‌كێتى وه‌ڵامى مه‌لا به‌ختیار ناداته‌وه . گومانیشى تێدا نییه كه‌سانى زۆر هه‌ن له‌ناو یه‌كێتێدا كه تا ئێستاش نه‌وشیروان مسته‌فایان خۆشتر ده‌وێت له مه‌لا به‌ختیار ئه‌وه ڕاستییه‌و نكولى لێناكرێت .\nبه بۆچونى من سه‌رانى بزوتنه‌وه‌ى گۆڕان باشتر وایه كاروبارى ناوخۆى خۆیان ڕێك بخه‌ن و كه‌مو كورتیه‌كانى خۆیان به هۆى هه‌ڵڵا دروستكردن له‌سه‌ر مه‌لا به‌ختیار له‌پێش چاوى گۆڕان خوازان نه‌شارنه‌وه له ته‌له‌فزیۆن ڕوداو له‌به‌رنامه‌ى ڕه‌نج سه‌نگاوى له‌گه‌ڵ هوشیار عومه‌ر عه‌لى ڕێكخه‌رى ژوورى دبلۆماسى بزوتنه‌وه‌ى گۆڕان باسى ئه‌وه كرا ، كه بزوتنه‌وه‌ى گۆڕان 4 لیژنه‌ى دروستكردوه بۆ كۆكرده‌وه‌ى زانیارى له‌سه‌ر مه‌لابه‌ختیار .\nباسى ئه‌وه‌ش كرا كه مه‌لابه‌ختیار داواى دیبه‌یتى كردوه له‌گه‌ڵ به‌رپرسانى باڵاى بزوتنه‌وه‌ى گۆڕان بۆ قسه‌كردن له‌سه‌ر ئه‌وبابه‌ته . له وه‌ڵامدا هوشیار عومه‌ر ده‌ڵێت : عومه‌رى سه‌ید على وتویه‌تى شایانى ئه‌وه نییه قسه‌ى له‌گه‌ڵ بكرێت . پێشنیاره‌كه‌ى مه‌لا به‌ختیار باشترین ڕێگایه بۆ كۆتایی هێنان و گه‌یشتن به وه‌ڵامێك ڕاسته‌وخۆ له‌و به‌رنامه‌یه‌وه .ئه‌وكات پیویست به پێك هێنانى لیژنه ناكات .\nنه‌وشیروان مسته‌فا كه‌سێێكى نزێكى عومه‌رى سه‌ید عه‌لى و مه‌لا به‌ختیار بوه , هه‌رسێكیان هاوڕێی شاخ و خه‌بات بون . با كاك عومه‌ر خۆى له برى هه‌موان وه‌كو ڕێكخه‌رى گشتى و جێنشینى نه‌وشیروانمسته‌فا پرسیار له مه‌لا به‌ختیار بكات و داواى لێ بكات هۆكارى دروست كردنى ئه‌و تۆمه‌ت و بوختانه باس بكات به‌رامبه‌ر به نه‌وشیروان مسته‌فا . گومانى تێدا نابێت عومه‌رى سه‌ید عه‌لیش ده‌بێ له هه‌موو كه‌س باشتر بزانێت وه‌ڵامى مه‌لا به‌ختیار بداته‌وه و هه‌موو ڕاستییه‌كان بۆ جه‌ماوه‌ر رون بكاته‌وه‌و بۆ خه‌ڵكى بسه‌لمێنێت كه مه‌لا به‌ختیار بوختان چییه .\nبه‌ڵام ئه‌گه‌ر ئه‌وه نه‌كات و بڵێ شایانى ئه‌وه نییه قسه‌ى له‌گه‌ڵ بكه‌ن، ئه‌ى دوستكردنى 4 لیژنه‌و ئه‌و هه‌موو هه‌راو هۆریایه بۆچى ؟؟. ئه‌گه‌ر عومه‌رى سه‌ید عه‌لى ئاماده‌ى دیبه‌یت نه‌بێت له‌گه‌ڵ مه‌لا به‌ختیار دو بۆچونى له‌سه‌ر دروست ده‌بێت یكه‌م : عومه‌رى سه‌ید عه‌لى تواناى ڕوبه‌ڕوبونه‌وه‌ى نییه له‌گه‌ل َمه‌لا به‌ختیار به هۆكارى ئه‌وه‌ى ناتوانێت وه‌ڵامى مه‌لا به‌ختیار بداته‌وه .\nدووه‌م: گومان لاى خه‌ڵك دروست ده‌كات هه‌رچى مه‌لا به‌ختیار وتویه‌تى ده‌چنه خانه‌ى ڕاستییه‌وه . با بزانین عومه‌رى سه‌ید عه‌لى خۆى كۆتایی به‌م چه‌له حانێیه ده‌هێنێت ، یان به لیژنه‌ى ده‌سپێرى بۆئه‌وه‌ى ئه‌م قسه‌وباسانه به‌رده‌وام بن و درێژه بكێشن . ئه‌و كات خه‌ڵك حه‌قى خۆیه‌تى بڵێت :\nئه‌گه‌ر قسه‌كردنى مه‌لا به‌ختیار له ته‌له‌فزیۆنى ڕوداو له‌م ته‌وقیته‌دا به فیتى پارتى و بۆ به‌رژه‌وه‌ندى پارتییه ، ئه‌ى دروستكردنى 4 لیژنه بۆ هه‌ڵدانه‌وه‌ى نامه‌ى ئه‌عمالى مه‌لا به‌ختیار و دروستكردنى ئه‌م چه‌له‌حانێیه‌و درێژه پێدانى ، بۆ ئه‌وه نییه كێشمه كێشمه‌كانى ناو بزوتنه‌وه‌ى گۆڕان به گشتى و كێشه‌ى هردوو فراكسیۆنه‌كه‌و بۆَڵه بۆَلى هه‌موو ئه‌وانه‌ى به نیازى پۆست وه‌رگرتنن ، له بیر گۆڕان خوازان به‌رنه‌وه؟.\nنه‌وشیروان مسته‌فا خاوه‌نى مێژوى خۆیه‌تى . نه مه‌لا به‌ختیار و نه كه‌سى تر ده‌توانێت هیچى لی َكه‌م بكات ، یان زیاد بكات . نه‌وشیروان مسته‌فا به هه‌موو كه‌مو كورتیه‌كانیه‌وه به‌شێكه له مێژوى ئه‌م میلله‌ته وبایی ئه‌وه جێ ده‌ستى دیاره پێویستى به داكۆكى كه‌س نه‌بێـت . باسه‌رانى بزوتنه‌وه‌ى گۆڕان هه‌وڵ بده‌ن جێ ده‌ستى خۆیان دیاربێت ، له برى ئه‌وه‌ى له‌سه‌ر ڕابوردوى نه‌وشیروان بژێن . خه‌ڵك نه‌وشیروان مسته‌فاش و مه‌لا به‌ختیاریش ده‌ناسن . هه‌موو كه‌سێكیش لایه‌نى ئه‌رێنى و نه‌رێنى خۆى هه‌یه .\nهه‌موو سه‌ركرده‌كانى دنیا چه‌ند گه‌وره‌و به‌تواناو لێهاتوبوبن ، هه‌ر مرۆڤن . مرۆڤیش كه كارى كرد چاكیش ده‌كات و خراپێیش . كاتێك من یان تۆ ڕه‌خنه له مه‌لا مسته‌فاو مامجه‌لال و نه‌وشیروان مسته‌فاو مه‌سعود بارزانى ده‌گرین به ماناى ئه‌وه نییه له سه‌ركردایه‌تى ده‌شۆرێن . ئه‌وانه سه‌ركرده‌بون و هه‌ر وه‌ك سه‌ركرده ناویان ده‌برێت و خاوه‌نى مێژوى خۆیانن .دواى مردنیشیان وه‌كو چۆن خه‌ڵك باسى خه‌بات وتێكۆشانیان ده‌كات ، ئاواش باسى هه‌ڵه‌و كه‌م و كورتییه‌كانیان ده‌كات و كه‌سیان فریشته نه‌بون .\nجیابونه‌وه‌ى به‌ره‌ى جه‌لالى له پارتى و دروستبونى ناكۆكى و به شه‌هید كردنى ئه‌وهه‌موو خه‌ڵكه قابیلى له بیر چونه‌وه نییه .كاره‌ساتى هه‌كارى له بیر ناچێته‌وه . 31 ئابى 1996 له بیر ناچێته‌وه . ئه‌نجامدانى ڕێفراندۆم و لێكه‌وته‌كانى له‌بیر ناچنه‌وه . جیابونه‌وه‌ى نه‌وشیروان له‌مامجه‌لال دواى سه‌ده‌یه‌ك له هاوڕێیه‌تى و خه‌باتكردن به یه‌كه‌وه ، له‌بیر ناچێته‌وه .\nپشت گوێ خستنى ئه‌وانه‌ى كه‌بونه پشتیوانى نه‌وشیروان مسته‌فا له دامه‌زراندنى بزوتنه‌وه‌ى گۆڕانداو دواجار په‌ڕاوێزخستنیان و ده‌رپه‌ڕاندنیان له‌بیر ناچێته‌وه . خه‌ڵك هه‌یه به‌ردوام به دواداچۆنو لێكۆڵینه‌وه ده‌كات بۆ ئه‌و ڕوداوه مێژویانه‌و پرسیار ده‌كات : ئه‌و كاره كێ كردى؟ هۆكارى كردنه‌كه‌ى چی بو وبۆچى كرا ؟ به‌رهه‌مى چیبو؟ كى سودمه‌ندى یه‌كه‌م بوو؟ تاوانبارانى سه‌ركى كێبون ؟ ئایا ئه‌وانه سزادران ، یان هه‌ر خاوه‌ن ده‌سه‌ڵاتن و وه‌كو به‌رزه‌كى بانان ده‌سوڕێنه‌وه ؟\nوه‌كو چۆن خه‌بات وتێكۆشانى عومه‌رى سه‌ید عه‌لى له زیندانى كردن ، خه‌باتى نه‌هێنى ، خه‌باتى شاخ ، برینداربونى و كه‌م ئه‌ندامبونى جێگه‌ى شانازییه بۆى و نابێ به نادیده بگیرێت ، هه‌ر ئاواش كارى په‌رت كردنى ڕیزه‌كانى ناو حیزب و ته‌كه‌توله‌كانى ده‌ر ئه‌نجامه‌كانى له بیر ناچنه‌وه .\nبه هه‌مان شێوه‌ش چۆن له‌ئێستادا مه‌لا به‌ختیار ڕه‌خنه باران ده‌كرێت ، تۆمه‌تبار ده‌كرێت ، وه‌كو دێو و درنج ناو ده‌برێت له‌سه‌ر ئه‌وه‌ى ئاڵاى شۆڕى دروست كردوه‌و هه‌وڵى تێكدانى ڕێزه‌كانى یه‌كێتى داوه ، ده‌بێ ئاواش باسى خه‌بات و ماندوبونى بكرێت كه هه‌موو ته‌مه‌نى گه‌نجیه‌تى خۆى پێداوه ؟. بۆ ئاگاداریتان 15 ساڵ زیاتره ڕو به‌ڕو مه‌لا به‌ختیارم نه‌دیوه . په‌یوه‌ندى ته‌له فۆنیم له‌گه‌ڵیدا نییه و نه‌بوه .\nله‌پێشه‌رگایه‌تیدا ناسیومه . خه‌ڵكى دوو شوێنى جیاواز دوور له یه‌كترین . كێشه‌ى كۆمه‌لاِیه‌تیمان له به‌یندا نه‌بوه . كه‌سمان له‌كه‌س نه‌كوشتوه . ئه‌رزو ماڵى یه‌كترمان داگیر نه‌كردوه . به‌ڵام هه‌میشه ڕه‌خنه‌م له هه‌ڵسو كه‌وتى هه‌بوه ، ئێستاش ڕه‌خنه‌ى زۆرم لێی هه‌یه ، له ئێستاشدا نه ئه‌و پێویستى به منه‌و نه من پێویستیم به‌وه . هه‌موو ئه‌مانه له ڕوانگه‌ى به‌رژه‌وه‌ندى گه‌ل و نیشتمان بوه نه‌ك به‌رژه‌وه‌ندى خۆم . خوازیار بوم سه‌ركرده‌یه‌كى خۆشه‌ویستى ناو میلله‌ته‌كه‌م بوایه‌و هه‌میشه به‌چاكه ناویان ببردایه .\nبه‌ڵام به هه‌موو ئه‌مانه‌شه‌وه مه‌لا به‌ختیاریش وه‌كوهه‌موو خه‌باتگێره‌كانى تر خاوه‌نى مێژوى خۆیه‌تى و وه‌كو له سه‌ره‌وش باسم كردوه ، مه‌لا به‌ختیار خۆى زۆرترین زیانى به خۆى گه‌یاندوه , نه‌یتوانى باش خۆى بگونجێنێت و جێ قاچى خۆى قایم بكات و له‌سه‌ر خۆ هه‌نگاو بنێت و دوور بینتر بێت به‌رامبه‌ر به ئاینده. مه‌لا به‌ختیار زیاتر ئه‌وه‌نده‌ى ڕۆشنبیرى ناو كتێب و سه‌ر كاغه‌ز بوو، ئه‌وه‌نده ئه‌زمونى كردارى نه‌بوو .\nئه‌گه‌ر ئه‌و كات بیركردنه‌وه‌و ئه‌زمونى وه‌كو ئێستاى هه‌بوایه ، به‌وشێوه‌یه هه‌ڵس و كه‌وتى نه‌ده‌كرد . به‌ڵام ئه‌وه هه‌ر ئه‌و نه‌بوه‌و ئه‌ویش نابێت كه ده‌كه‌وێته هه‌ڵه‌ى ئاواوه .\nمن له‌م نوسینه‌مدا نه به‌رگریم له كه‌س كردوه ، نه‌غه‌درم له‌كه‌س كردوه . ویژدانى خۆم كردۆته دادوه‌ر . ئه‌گه‌ر كه‌سێكیش ڕه‌خنه‌ى له‌م نوسینه هه‌بێت ، ئه‌وه ئازاده هه‌رچى ده‌یڵێت و ئه‌مه بۆچونى خۆمه . ئه‌گه‌ر هه‌ڵه‌شم كردبێت و قسه‌كانم به ڕاست نازانن ، داواى لێبوردنتان لى ده‌كه‌م و به گه‌وره‌یی خۆتان بم به‌خشن . داواى لێبوردن ده‌كه‌م كه ناوى سه‌ركرده‌كانم وه‌كو خۆى نوسیوه به‌بى َپێشگرى وشه‌ى به‌ڕێز و كاك و جه‌ناب چونكه ناوه‌كان زۆر دووباره بونه‌وه‌و ئه‌وه‌ش ڕوبه‌رى نوسینه‌كه‌ى زۆرتر ده‌كرد . هه‌موو ئه‌و سه‌ركردانه‌ى ناوم هێناون كه‌سانى به‌ڕیزن لام و به حه‌قى خۆمى نازانم به‌شێوازى نا شایسته‌و دوور له ئه‌ته‌كێتى نوسین و عورفى كۆمه‌ڵایه‌تى باسیان بكه‌م .\nتێبینى : ئه‌زانم ئه‌م نوسینه زۆر و دورو درێژه ، به‌ڵام نه‌ده‌كرا بیكه‌م به دوو به‌شه‌وه . به‌باشم زانى به یه‌ك به‌ش بڵاوى بكه‌مه‌وه بۆ ئه‌وه‌ى ناوه‌رۆكه‌كه‌ى ڕونتر بێت لاى خوێنه‌ر .\nكێ له خوێندكاره به‌هره‌مه‌نده‌كه‌ى هه‌ڵه‌بجه‌ى شه‌هیدى پرسیه‌وه؟


Drupal - چاوگ\nپێداچوونەوی ١٣:٣١، ١٣ی ئابی ٢٠١٠ لە لایەن ئامانج (لێدوان | بەشدارییەکان)\n٤ نوێکردنەوەی خۆکار\n٥ ماڵپەڕی فەرمی\nبریتیە لە سیستەمی بەڕێوەبردن بۆ ناوەڕۆکی وێبگەکان (CMS)، خۆڕاو سەرچاوەکراوە بە زمانی PHP دەنوسرێتەوە و، دابەش دەکرێت لە ژێر گنو دا ، بەکار هاتووە لە کۆتا سیستەمەکانی کۆمەڵێک جۆری ماڵپەڕەکانی جیهان وەک جۆرەکانی ماڵپەڕی کەسێتی یاان ماڵپەڕی کۆمپانیا زەبەلاحەکان و گەلێک ماڵپەڕی وڵآتان و شوێنە گرنگەکان وەک حکومەتی بەڕیتانیا و کۆشکی سپی وەشانی ناسراوی دروپال ناسراوە بە Drupal core ، کە چەند تایبەتمەندیەک لە خۆ دەگرێت کە زۆر سەرەکین بۆ جۆرەکانی (CMS)وە سیستەمی بەڕێوەبردنێتی کە زۆر دیارکەوتووە ، وە دەتوانێ بەکارهێنەر خۆی تۆمار بکات پارێزگاری لە زانیاریە تاکە کەسیەکانیان بکات ، هەروەها دروست کردنی لیستە و بەڕێوەبردنیان،RSS، دەستکاریکردنی خوازراو بۆ لاکان، بەڕیوەبردنی چوونەژوورەوەکان، بەڕیوەبردنی سیستەم. هەروەها دروپاڵ لە کاتی دامەزراندن خۆی ماڵپەرێکی سادەت بۆ ئامادە دەکات، و بۆ وێبلاگ یان بۆ مەکۆ بەکاردەبرێت.\nدروپاڵ لە بنەرەتدا نوسراوە لە لایەن Dries Buytaert وەک بۆردێک ، دروپاڵ بوو بە پرۆژەی سەرچاوەکراوە لە ساڵی 2001ــدا . دروپاڵ بنچینەیی لە وشەی ئەڵمانی " druppel" دروست بووە, کە بە مانای دڵۆپ دێت وەک( دڵۆپی ئاو) . وشەی دروپاڵ خۆی وەرگیرابوو لە ماڵپەڕی Drop.org کە ئێستا نەماوە ، کە ئەمەش بە پێی تێپەڕبوونی کات بوو بە دروپاڵ . Buytaert دەیویست ماڵپەڕی Drop بانگبکات (کە بە ئەڵمانی "گوند "دێت) بۆ مەبەستی کۆمەڵایەتی زیاتر ، بەڵام بەهۆی نوسینی ناوەکەوە بەهەڵە بوو بە دروپاڵ کە خۆیشیان دوای پێیان باش بوو دروپاڵ بێت، لەبەر ئەوەی خۆشە لە خوێندنەوەدا .\n- گەشەکردنی دروپاڵ و جێگرتنەوەی بە شیوەیەکی لەناکاو بوو کە لە مانگی 4ـی 2007 بوو بۆ مانگی 5ـی 2008 کە لەو ماوەیەدا 1.4 ملیۆن جار داگیرا لە ماڵپەڕی سەرەکیەوە کە ئەمەش %125 زیادی لە ساڵەکانی پێشوو تری . دروپاڵ گەلێک خەڵاتی بردۆتەوە وەک سەرچاوە کراوە CMS وە 3 جاریش لەسەر یەک خەڵاتی Webwareـی بردۆتەوە . دروپاڵ 6.15 لە مانگی 12ـی 2009 وەشێنرا، کە ئەمەش دووا وەشانە . لە 5ـی/ 3/ 2009 Dries Buytaert کۆدەکانی دروپاڵی 7 ی دەست پێکرد تا مانگی 11ـی 2009 کە وەشانی تاقیکاری لە 5ـی 1ـی 2010 بڵاوکرایەوە هێشتا رۆژ دیاری نەکراوە بۆ بڵاوکردنەوەی دوا وەشان .\nلە مانگی 2ی 2008ــدا زمانە وەرگێڕاوەکان بۆ دروپاڵ کارا بوو لە ژێر 44 زماندا لەگەڵ زمانی ئینگلیزی (وەک زمانی بنەڕەت ) . وە چەند زمانێکی rtlـیش ، وەک زمانی عەرەبی و فارسی و هەندێکی دیکە . وەشانی 6 یدروپاڵ پشتگیری هەموو ناوەڕۆکەکان دەکاتن و زۆربەی زمانەکان .\nدروپاڵ بە شێوەکەی خۆکارانە بەڕێوەبەر ئاگادار دەکاتەوە لە هەر گۆڕانکاریەک یان هەر بابەتێکی گرنگ ڕووبدات ، کە ئەمەش زۆر گرنگە لەبەر ئەوەی لە وەشانی نوێ ئاگادارت دەکاتەوە و زیاتر پارێزگاری دەکرێت . وە هەروەها وەشانەکەت ڕێک دەخاوتەوە لەگەڵ هەموو تایبەتیە نوێیەکان کە بڵاودەکرێتەوە.\nماڵپەڕی فەرمی داوانامە : [ http://drupal.org]\nوەرگیراو لە «https://chawg.org/w/index.php?title=Drupal&oldid=2285»\nئەم پەڕەیە دواجار لە ١٣:٣١ی ١٣ی ئابی ٢٠١٠ نوێ کراوەتەوە.


ئەو پێكهاتانە خۆراكیانەی لە بەتەمەنبوندا پێویستن بۆ لەش\nئەو پێكهاتە خۆراكیانە چین كە جەستەت پێویستیەتی كاتێك تەمەنت بەرەو هەڵكشان دەروات؟\n1- كالسیۆم: لەكاتی پیریدا و هەڵكشانی تەمەن، ئەم كانزایە كەمتر هەڵدەمژرێت، كەوادەكات ئێسكەكانت بەشێوەیەكی ئاسانتر دەشكێت و توشی ئێسكە نەرمەت دەكات، بەتایبەتی لەو ئافرەتانەی كە لەسوڕی مانگانە دەوەستنەوە. كالسێۆم یارمەتی ماسولكە و دەمارەكان و خانەكان و بۆری خوێنەكان دەدات. هەموو ئافرەتێك سەروو (٥٠)ساڵ و پیاوێك سەروو(٧٠)ساڵ دەبێت بە ڕێژەی لە ٢٠٪ زیاتر لەكەسانی ئاسایی كالسێۆم وەرگرن. ماست، شیر، پەنیر سەرچاوەیەكی باشن.\n2- ڤیتامین بی ١٢: یارمەتی دروستبونی خوێن، و دەمارەخانە دەدات، لەكاتی هەڵكشانی تەمەندا و لە ٣٠٪ ی خەڵك سەروو تەمەن (٥٠)ساڵ تووشی پوكانەوەی گەدە دەبن و هەڵمژینی كەمتر دەبێتەوە لەخۆراك. باشترین سەرچاوەكانی :ماسی، هێلكە، گۆشت، چەرەزات، شیرەمەنی.\n3- ڤیتامین دی: پێویستە بۆ هەڵمژینی كالسێۆم، جگە لەوەی یارمەتی دەمار و ماسولكەو كۆئەندامی بەرگری لەش دەدات. سەرچاوەی سەرەكی ئەم ڤیتامینە تیشكی خۆرە، بەڵام لەگەڵ هەڵكشانی تەمەندا جەستەی مرۆڤ كەمتر دەتوانێت تیشكی خۆر بگۆڕێت بۆ ئەم ڤیتامینە، وتاڕادەیەكیش قورسە كە لەخۆراكەوە دەستبكەوێت، زیاتر لە ماسی چەوری وەكو : سەلمون، سەردین دەستدەكەوێت.\n4- ڤیتامین بی ٦: جەستە بەكاریدێنێت بۆ بەرگری لە دژی میكرۆب و بۆ دروستكردنی ووزە، هەروەها یارمەتی گەشەی مێشكی كۆرپەلەش دەدات. بینراوە ئەو بەساڵاچوانەی كە ڕێژەی ڤیتامین بی ٦ یان زۆرە، بیرتیژ و بەئاگاترن. گرنگترین سەرچاوەكان: نۆك، جگەر، ماسی چەور، سیریلی بەیانیان.\n5- مەگنیسێۆم: یارمەتی جەستەدەدەن كە پرۆتین دروستبكات و ئێسك بەهێزبكات، هەروەها ڕێژەی شەكریش ڕادەگرێت لە خوێندا. گرنگترین سەرچاوە: چەرەزات، تۆوەكان، سەوزە گەڵا تۆخەكان. كەسانی بەساڵاچوو كەمتر ئەمانە دەخۆن یاخود نەخۆشی درێژخایەنیان لەگەڵە یاخود دەرمانی زۆر وەردەگرن، هەر بۆیە توشی كەمی مەگنیسێۆم دەبن.\n6- پرۆبایۆتیك : ئەم بەكتریا بەسودانە سودێكی گەورەیان هەیە بۆ گەدەو هەناو. گرنگترین سەرچاوەكانی: ماست و خواردەمەنیە خۆشكراوەكانی وەكو : ترشیات و موخەلەلاتەكان. بۆهەرسكردن و لەكاتی گرژی قۆڵۆندا سودێكی زۆریان هەیە.\n7- ئۆمێگا سێ: یەكێكە لەترشە چەورییە بنەڕەتیەكان، گرنگە بۆ تەندروستی چاو، مێشك، سپێرم. هەروەها گرنگە بۆ پاراستن لەدژی نەخۆشیەكانی پیری وەكو: ئەلزهایمەر، داخوران..هتد. باشترە لەخۆراكەوە دەستتبكەوێت وەكو : ماسی چەور، زەیتی كانولا، گوێز، تۆوی كەتان.\n8- زینك : زۆربەی بەساڵاچوان تووشی كەمی ئەم كانزایە دەبن، كە كاریگەریان هەیە لەسەر بۆنكردن و تامكردن. هەروەها بەرگری لەش زیاددەكات لە دژی هەوكردن و ئیلتیهابات، هەروەها پارێزگاری لە بینین دەكات. گرنگترین سەرچاوەی : گوێچكەماسی، گۆشتی گا، قرژاڵ، سیریلی بەیانیان(گەنم و جۆ)\n9- سیلینێۆم : خانەكان دەپارێزێت لە تێكشكان و هەوكردن، پارێزگاری لە غودەی دەرەقی دەكات، ماسولكەكان بەهێز دەكات، هەروەها یارمەتی دەدات لە كەمكردنەوەی نەخۆشی بەساڵاچوان وەكو : خەڵەفاندن، هەندێك جۆری شێرپەنجە، نەخۆشیەكانی غودەی دەرەقی. گرنگترین سەرچاوە: گوێزی بەڕازیلیە،كەتەنیا دەنكێك یان دوان ڕۆژانە ڕێژەیەكی كافییە ، چونكە زۆر خواردنی دەبێتە هۆی قژ هەڵوەرین و شكاندنی نینۆكەكان.\n10- پۆتاسێۆم : ڕۆڵی هەیە لەزۆربەی چالاكیەكانی لەشدا، وەكو: دڵ، گورچیلە، ماسولكە، دەمار ، هەروەها ڕۆڵی هەیە لە پاراستن لە جەڵتە، بەرزی فشاری خوێن، ئێسكەنەرمە. گرنگترین سەرچاوەكانی: قەیسی وشك، مۆز، سپێناخ، شیر، ماست. پێش ئەوەی تەواوكەری خۆراكی وەربگریت ڕای پزیشكەكەت وەربگرە بەتایبەت ئەوانەی دەرمانی زەرزی فشاری خوێن وەردەگرن، یاخود شەقیقە.\n11- فۆلەیت : پێكهاتەی سروشتی ڤیتامین ٩ یە كە لە سەوزەی گەڵا تۆخەكانداهەیە، لەگەڵ چەرەزات، پاقلەمەنیەكان...هتد. ئافرەتی دووگیان بەشێوەی حەب وەریدەگرن كە پێی دەگوترێت "فۆلیك ئەسید". فۆلەت یارمەتی گەشەی خانە دەدات، هەروەها دەتپارێزێت لە هەندێك جۆری شێرپەنجە و جەڵتە. خواردنی فۆلیك ئەسید بەشێوەی حەب و بۆ ماوەیەكی زۆر بەبێ ڕێنمایی پزیشك لەوانەیە ببێتە هۆی شێرپەنجەی كۆڵۆن، تێكشكاندنی دەمارەخانەكان.\n12- فایبەر : خواردنی فایبەر بۆ هەموو تەمەنێك گرنگە، بەڵام لەگەڵ بەساڵاچوندا گرنگتر دەبێت، فایبەر دەتپارێزێت لە جەڵتە، كۆلیستڕۆڵ و شەكرە دادەبەزێنێت، قەبزی كەمدەكاتەوە، هەموو ئافرەتێك سەروو (٥٠)ساڵ دەبێت ڕۆژانە بەلایەنی كەمەوە(٢١)گم بخوات، لەكاتێكدا پیاو پێویستی بە (٣٠)گم ە. كەدەكاتە ڕێژەی (٦-٨) ژەم لە دانەوێڵەی تەواو و (٨-١٠)ژەم میوە.\nد. هەڤین كەمال شاه محمد\nپسپۆڕ لە زانستی ئازار و بەنج\nئەندامی پڕۆڤیشناڵی ئەكادیمیایی ئەمریكی بۆ ئازار شكاندن


١١ هەزار پەرستار لە ئێران بێکارن\n١٧ ژوئەن ٢٠١٩ - ٢٧ جۆزەردان ١٣٩٨ - ١١:٤٧ تاران\nبەڕۆژکراو: ١٣٩٨/٠٣/٢٧ - ١٧-٠٦-٢٠١٩ - ١١:٢٨ تاران\n١٣٩٤/١٠/٣٠ - ٢٠-٠١-٢٠١٦ - ١٢:١٥ تاران ٧١٧ قه‌باره‌ی فۆنت:\nئاژانسی کوردپا: لە حاڵێکدا کە بەشێک لە دام و دەزگا حکوومەتییەکانی ئێران باس لە کەمیی پێرسۆنێلی دەرمانی خۆیان دەکەن، سەرۆکی ڕێکخراوی "نظام پرستاری" ئێران ئاشکرای کرد؛ هەنووکە ١١ هەزار پەرستاری بێکار لە ئێراندا بوونیان هەیە.\nعەلی محەممەد ئادابی، لە وتووێژێکدا لەگەڵ ئیلنا سەبارەت بە بارودۆخی توێژی پەرستار لە ئێراندا ڕایگەیاند؛ بێکاریی پەرستارەکان ڕاستییەکی حاشاهەڵنەگرە کە هەموو بەرپرسانی پێوەندیدار لێی ئاگادارن و جێگەی سەرسووڕمانە کە هەندێک کەس حاشای لێدەکەن و ڕادەگەیەنن کە كیشەی كەمی پەرەستارمان نییە\nناوبراو لە بەشێکی دیکە لە قسەکانیدا ڕایگەیاند؛ ڕێژەی وەرگرتنی خوێندکاری پەرستاری لە زانکۆکاندا ٢٠٠ تاکوو ٣٠٠ لەسەد، زیادی کردووە کە بەم پێیە، دەبێ چاوەڕوانی پەیوەست بوونی ڕێژەیەکی بەرچاوی دیکە لە پەرستارانی بێکار بە لەشکری بێکارانی وڵات بین.\nئادابی وتوویەتی؛ لە حاڵێکدا کە تێچوویەکی بەرچاو بۆ بارهێنانی پەرستاران تەرخان دەکرێت، بەڵام ئەوان ناچارن بە هۆی بێکاریی و نەبوونی ئەمنییەتی پیشەیی و ماڵیی و ڕەوانییەوە، ڕوو لە وڵاتانی دیکە بکەن تاکوو بە مافە سەرەتاییەکانییان بگەن.\nئەم لێدوانە و هەواڵی بێکاریی پەرستارەکان لە کاتێکدا بڵاو دەبنەوە کە، وەزارەتی بێهداشتی کۆماری ئیسلامی، بە بیانووی جۆراوجۆر پەرستارە بەڵێندەرەکان لە سەر کارەکانیان دەر دەکات.


ئەنجومەنی نوێنەرانی عێراق ریفراندۆمی هەرێمی كوردستان رەتدەكاتەوە\nئەنجومەنی نوێنەران بە زۆرینەی دەنگ ڕیفراندۆمەكەی هەرێمی كوردستان ڕەتدەكاتەوە و سەرۆكی هێزە چەكدارەكانیش پابەند دەكات بە گرتنەبەری رێوشوێن بۆ پاراستنی یەكپارچەیی خاكی عێراق.\nلە كۆبوونەوەی ئاسایی رۆژی سێشەممەی پەرلەمانی عێراقدا، لەسەر داوای هەشتا پەرلەمانتار ئەنجامدانی ریفراندۆمی هەرێمی كوردستان خرایە خشتەی كارەكانەوە و بەزۆرینەی دەنگ ریفراندۆمی هەرێم رەتكرایەوە.\nسەرجەم فراكسیۆنە كوردستانییەكانی پەرلەمانی عێراق كە بایكۆتی كۆبوونەوەكەیان كردو لە هۆڵەكە چوونە دەرەوە، جەخت لە نایاسایی بوونی دەنگدانەكە دەكەنەوە و هێما بۆ ئەوەش دەكەن كە پەرلەمان نەبۆتە فاكتەری نزیكبوونەوەی لایەنەكان و هیچ حسێبێك بۆ رای كورد نەكراوە.\nپەرلەمانتارانی كوردستان ئاماژە بۆ ئەوەش دەكەن كە بەبێ ئەوەی دەنگدان بۆ رازیبوون یاخود رازی نەبوون لە ئەجێندای كاری پەرلەماندا هەبێت، بەزۆرینەی دەنگ ڕیفراندۆمی هەرێمی كوردستانی ڕەتكراوەتەوەو داواش لەپەرلەمان دەكەن بە بڕیارەكەیدا بچێتەوە.\nپەرلەمانی عێراق حەیدەر عەبادی سەرۆك وەزیرانی عێراق و سەركردەی هێزە چەكدارەكانی پابەندكردووە بە گرتنەبەری رێوشوێن بۆ پاراستنی یەكپارچەیی خاكی عێراق كە ئەمەش بەمانای جوڵاندنی هێز دێت بۆ ئەو ناوچانەی پێچەوانەی بڕیارەكە دەوەستنەوە.\nئەم بڕیارەی ئەنجومەنی نوێنەرانی عێراق لەكاتێكدایە كە ماوەی چەند رۆژێكە حكومەتی عێراق بەبیانوی رزگاركردنی حەویجە هێز بەرەو ناوچە دابڕێنراوەكان دەجوڵێنێت و لەبەرانبەریشدا حكومەتی هەرێمی كوردستان لەناوچەكەدا پێشمەرگەی خستووەتە حاڵەتی ئامادەباشییەوە.


ڕێکخراوی هاوکاری ئیسلامی تۆمەتبار دەکرێت بە پشتگوێخستنی ئویگورەکان لە چین\nوەزیری دەرەوەی چین وانگ یی لە میانەی وتارێکیدا لە کۆنفرانسی دوو ڕۆژی ڕێکخراوی هاوکاری ئیسلامی لە ئیسلام ئابادی پایتەختی پاکستان، 22 ی سێی 2022\nڕاگەیاندنێکی ئەمەریکا کە چین تاوانی جینۆساید و تاوانی دژ بە مرۆڤایەتی دژی کەمینە موسڵمانەکانی لە پارێزگای شینجیانگ ئەنجام داوە پێدەچێت کاریگەرییەکی ئەوتۆی نەبووبێت بەسەر ڕێکخراوی هاوکاری ئیسلامی 57 وڵاتیدا، کە لەم هەفتەیەدا لە ئاستێکی بەرزدا وەزیری دەرەوەی چین وانگ یی ستایش کرا.\nوانگ کە لەلایەن پاکستانی میواندارەوە وەکو میوانی تایبەت بانگهێشت کرابوو، بەشداری لە 48هەمین دانیشتنی وەزیرانی دەرەوەی ڕێکخراوی هاوکاری ئیسلامی کرد کە لە ئیسلام ئابادی پایتەخت بەرێوە چوو. ئەو لە دەستپێکی کۆبونەوەکەدا وتارێکی پێشکەشکرد. ڕۆژێک پاش ئەوە، ڕۆژی پێنجشەممە سەردانێکی چاوەڕوان نەکراوی بۆ ئەفغانستان کرد کە لەوێ تاڵیبانی فەرمانڕەوای وڵاتەکە بەپەرۆشە بۆ پشتیوانی و وەگەڕخستنی چین لەو وڵاتەدا.\nتێکەڵبوونی ئەو بۆنانە هەڵمەتەکانی گروپێکی مافەکانی مرۆڤی بنکە لە واشنتنی نیگەرانکرد کە ئامادەبوونی وانگی لەو کۆبونەوەیەو بێدەنگی ڕێکخراوی هاوکاری ئیسلامی لە ئاست ڕەفتارەکانی چین لەگەڵ ئویگورە کەمینەکان شەرمەزار کردووە.\nهەڵمەتی ئویگورەکان لە ماڵپەڕەکەیدا ڕایگەیاندووە " جێی نیگەرانی بوو کە بینیمان پاکستان وانگ یی وەکو میوانی تایبەت بانگهێشت کردبوو، لە کاتێکدا موسوڵمانە ئویگورەکان مافی ئەوەیان نییە وەکو موسوڵمان دانیانپێدا بنرێت یان پەیڕەوی ئاینی ئیسلام بکەن."\nبە پێی حەسەن ئەسکەری شیکارێکی کاروباری نێونەتەوەیی دەڵێت بانگهێشتکردنی وەزیری دەرەوەی چین لەلایەن پاکستان بۆ ئەو کۆنگرەیە وەکو چاودێرێک بەشێکە لە نەریتی ڕێکخراوی هاوکاری ئیسلامی کە ڕێگە دەدات وڵاتی میواندار دیپلۆماتە باڵاکانی وڵاتانی نائەندام لە ڕێکخراوەکە بانگهێشت بکات.\nئەمەریکا چینی بەجینۆساید و تاوانی دژ بەمرۆڤایەتی تۆمەتبارکردووە لە هەرێمی شینگجیانگی زۆرینە موسوڵمانی ڕۆژئاوای چین، کە بریتییە لە کاری زۆرەملێ و نەزۆککردنی ژنانی مسوڵمان و دەستبەسەرکردنی هەڕەمەکی زیاتر لە 1 ملیۆن موسڵمانی ئویگور لەکەمپەکاندا.\nبێجینگ نکوڵی لە هەمو ئەو تۆمەتانە دەاکت و دەڵێت خەڵکی هەموو پێکهاتەکان بە خۆشحاڵی لە شینجیانگ دەژین.\nکەمپەینی ئویگورەکان ڕایگەیاند، لوتکەی OIC ئاماژەی بە نەهامەتییەکانی موسڵمانانی ڕۆهینگیا و هەروەها موسڵمانانی ئەفغانستان و ناوچەکانی فەلەستین و جامو و کەشمیر و شوێنەکانی تر کرد، بەڵام بە شێوەیەکی زۆر جینۆسایدی ئویگورەکانی لە چین پشتگوێخست.\nتەنها وەزیری دەرەوەی تورکیا مەولود چاوشئۆغڵو باسێکی ئەو بابەتەی کرد. ئەو گوتی "لە چین ئویگورەکان و موسوڵمانەکانی تر زەحمەتییان هەیە مافە ئاینییەکانیان و پێناسەی کولتوری خۆیان بپارێزن. ئایە ئەمە ڕاستە بارودۆخی ئویگورەکان پشتگوێ بخرێت؟"\nڕۆبێرت باینچی پرۆفیسۆری یاسا نێودەوڵەتییەکان لە زانکۆی شیکاگۆ دەڵێت سیاسەتمەدارە تورکەکان زۆر جار بە ئاشکرایی بەرگری مافەکانی ئویگورەکان دەکەن لە نێو سیاسەتمەدارە موسوڵمانەکاندا، چونکە لە ڕووی کولتور و نژادییەوە ئەوان بەستراون بە تەواوی ئاسایی ناوەڕستەوە.\nوانگ لە کۆنگرەکەدا گوتی وڵاتەکەی بەڵێنیداوە 300 ملیۆن ڤاکسینی دژە کۆڤید-19 بۆ وڵاتانی ئیسلامی بنێرێت.\nعەبدولکەریم ئدریس بەڕیوەبەری گشتی سەنتەری لێکۆڵینەوەی ئویگورەکانی بنکە لە واشنتن دەڵێت زۆربەی وڵاتانی ئیسلامی ملیاران دۆلار لە چین وەردەگرن بە نێوی وەگەڕخستنی سەرمایەوە.\nئدریس بە دەنگی ئەمەریکای گوت " بە وەرگرتنی ملیاران دۆلار لە چێن، ئەم وڵاتانە نەک تەنها ناچاردەکرێن بێدەنگبن لە ئاست دڕندایەتییەکانی دژ بە ئویگورەکان لە ڕۆژهەڵاتی تورکمانستان بەڵکو لە بێژینگەوە فەرمانیشیان پێدەکرێت ئەو شتە بکەن چین دەخوازێت." ئەو بۆ هەرێمی شینجیانگ نێوی ڕۆژهەڵاتی تورکمانستانی بەکارهێنا کە ئویگورەکان خۆیان وای پێدەڵێن.\nڕاپۆرتی ئاسم کاشگەریان/ دەنگی ئەمەریکا


Sweden » DidiMn\nبینه‌ر و فیلم: به‌ردبارانكردنی سوره‌ییای بێتاوان\nفیلمی فارسیی دۆبلاژکراوی کوردی، ”بەردبارانکردنی سورەییای بێتاوان” یەکێکە لەو فیلمانەی کە بە ڕەوتێکی فێمینیزمی دەرهێنراوە، فیلمەکە لە لایەن ”ڕەهێڵ حەمەڕەشید”ەوە وەرگێڕراوەتە سەر زمانی کوردی. ”ڕاستی خورماڵی” سەرپەرشتی وەگێڕانی کردووە.\nنەخۆشێک لەنێو گیرفانمە…\nلە پاسەکە دابەزیم، لەگەڵ دابەزینی من سەرنشینەکان پێکڕا ئاوڕیان دایەوە! وەک ئەوەی دەمێک بێ سەیری من بکەن و منیش ئاگادار نەبووبم، گوێم پێ نەدا. ڕۆیشتم و خۆم گەیاندە بەردەم دوکانەکە، تا ئەوەی بۆی ڕاسپێردرابووم، بیزانم. پرسیارم کرد، گوتیان:\nله‌باره‌ی ئه‌م ڕۆمانە گۆران سەباح ده‌ڵێت: مرۆڤی هەرزان ئەزموونێکی نوێیە لە ڕووی ژانری ڕۆمان، زمانی گێڕانەوە، تەکنیکی گێڕانەوە، کات، شوێن، تێما و کارەکتەر. ژانرەکە خەیاڵی زانستییە (خەز). لە ماوەی ڕابردوودا، دە باسی تێروتەسەلم لەبارەی خەز نووسی، بە درێژی باسی چۆنێتیی نووسینی خەزم کردووە.\nڕۆژه دزراوه‌كان: سێ شیعری پازۆلینی\nئێمە خەڵکی هەژارین، کاتێکی کەمیشمان هەیە\nبۆ گەنجێتی و جوانی\nئێوە دەتوانن بەبێ ئێمەش بە باشی کارەکانتان ئەنجام بدەن\nلەدایک بوونمان ئێمە دەکاتە خزمەتکار\nهونه‌رمه‌ندی كوه‌یتی سورەییا بەقسامی، یه‌كێكه له كۆڵه‌كه سه‌ره‌كییه‌كانی نووسه‌ران و هونه‌رمه‌ندانی هاوچه‌رخی نیمچه دوورگه‌ی عه‌ره‌بی. له سه‌رده‌می داگیركای عێراق بۆسه‌ر كوه‌یت ژیاوه و ئه‌و ڕووداوه كاریگه‌ری درێژخایه‌نی به‌سه‌ر كاره‌كانییه‌وه. جێهێشتووه.\nنمایشكردنی ١٢ كورته‌فیلمی نوێ له ڕۆژی جیهانی سینه‌مادا\nبینه‌ر و فیلم: سەر شەقام یان ژووری نووستنی شاژن\nکورتەفیلمی ”کۆڤید 69“ به‌رهه‌م ده‌هێنرێت\nبه‌شی چواره‌م و كۆتایی: یۆلیۆس قه‌یسه‌ر، شانۆنامه‌یه‌کی ئاڵۆز له به‌رده‌م ڕه‌خنه‌ی سه‌رده‌مدا\nدیدی ماڵی میوزیک بۆ چامبەر ئۆرکێسترا\nپێشبڕکێی نێودەوڵەتیی بۆ ئاوازدانەر و ستراننووسە گەنجەکان له شاری كازان به‌ڕێوه‌ده‌چێت\nشەجەریان وەک ئایکۆنی ڕادیکاڵی


ئایا دەست نوێژ لە مێرد دەشكێت؟: ماڵپەڕی وەڵامەکان\nپاك و خاوێنىدەستنوێژئایا دەست نوێژ لە مێرد دەشكێت؟\nدەست نوێژ بەدەست لەیەك كەوتن ناشكێت هەرچەندە مەسەلەیەكى خیلافیە لە نێوان زانایاندا بەڵام هیچ حەدیسێكمان نیە كە پێغەمبەرى خوا ﷺ دەستنوێژى لە خێزانەكانى شكاندبێ بە پێچەوانەوە حەدیسمان هەیە لەسەر ئەوەى كە شەونوێژى كردووە دەستى داوە لە پێى دایكە عائیشە لە پێشى خەوتبوو هەروەها دایكە عائیشە بۆمان دەگێرێتەوە و دەفەرموێ:\n(أن رسول الله ﷺ قبّل بعض نسائه ثم ذهب إلى الصلاة ولم يتوضأ)رواه ابن ماجه وحسنه الشيخ الألباني رحمه الله.\nواتە: پێغەمبەرى خوا ﷺ ماچى یەكێ لە خێزانەكانى كردووە پاشان ڕۆشتوە بۆ نوێژ و دەستنوێژى نەگرتووەتەوە.\nخه‌نه‌دان له‌سه‌ر و چۆنێتى مەسح کردنى سەر لە کاتى دەستنوێژدا ئەو شتانەى کە سوننەتە دەستنوێژیان بۆ بگیرێت کامانەن؟ ئایا دروستە لە کاتى دەست نوێژ گرتندا قسە بکەى یان باش نی یە و (مکروه) ـە؟ ئەو كەسەى كە دەستنوێژ دەگرێت پێویست دەكات ئاوى تازە ببات بۆ گوێیەكانى؟ حوکمى دەست نوێژ گرتن لە کاتى هەبوونى مسکارە لەسەر برژانگ\nسەردان: ٤,٠٦٥ بەش: دەستنوێژ\nپرسیاری دواترجیاوازى لە نێوان (مني) و (مذي) چى یە كامەیان غوسلى دەوێت ؟پرسیاری پێشترئەگەر لەشت گران بێت مەجالی خۆشتنت نەبێ و تەعزێت بێت و بچیتە مزگەوتەوە دروستە؟


سەرچاوەکانی هەواڵ: فۆکسکۆن دەستی کردووە بە بەرهەمهێنانی iPhone5S؟ – کەی ئای تی ئێن\nئای ئۆ ئێس 7, ئازار 2013\nسەرچاوەکانی هەواڵ: فۆکسکۆن دەستی کردووە بە بەرهەمهێنانی iPhone5S؟\nبەگوێرەی سەرچاوەکان کۆمپانیایی تایبەت بە دروستکردنی بەرهەمەکانی ئەپڵ ناسراو بە فۆکسکۆن دەستی کردووە بە بەرهەمهێنانی ئایفۆن5S. بە گوێرەی سەرچاوەکان وا پێدەچێت کە مۆبایلەکە لەسەر هەمان ڕێڕەوی ئایفۆن٥ـەو وپێشبینی کەمترین گۆڕأنکاری دەکرێت.\nلەچەند ڕۆژ ڕابردوو یەک دوو دەنگۆ بڵاوبوونەوە سەبارەت بە ڕۆژی ڕاگەیاندنی ئایفۆن 5S. یەکێکیان Ming-Chi Kuoکە لێکۆڵەری KGI Securitiesـە و دەڵێت ئەپڵ ئایفۆن 5S لەگەڵ iOS7 لە مانگی ٦ ڕادەگەێنێت و ڕۆژی بڵاوبونەوەیشیان بۆ بازاڕەکان مانگی ٧ دەبێت. بەڵام iMore پێشبین دەکات ئەپڵ مانگی ٨ ئایفۆنی 5S ڕابگەێنیت و ئایپادی تازەتر لە مانگی ٤.\nوا پێشبینی دەکرێت ئەم ئایفۆن 5Sـە تایبەتمەندی پرۆسێسەری خێراتر و کامێرای باشتر و پەنجەمۆرگرتنی هەێت.


به‌هۆی ته‌قه‌کردن له خۆپیشانده‌ران به‌لایه‌نی که‌م سێ که‌س له سوریا ده‌کوژرێن\nچالاکوانانی سوریا ده‌ڵێن ئه‌مڕۆ هێزه‌کانی حکومه‌تی سوریا ئه‌و که‌سانه‌یان کرده ئامانج که ناڕه‌زایی له دژی حکومه‌تی به‌شار ئه‌سه‌د ده‌رده‌بڕن ، ئه‌مه‌ش ڕۆژێک پاش ئه‌وه‌ی خۆپیشاندانه‌کانی وڵات به توندوتیژی کوشنده کۆتایی پێهات.\nخه‌باکاران ڕایشیانگه‌یاندووه هێزه‌کانی حکومه‌تی سوریا ئه‌مرۆ خۆپیشانده‌رانیان له دیمه‌شقی پایته‌ختی وڵاته‌که و شاری لازقییه‌ی که‌نار کرد به ئامانجی سه‌رکوت کردنه‌کان. هاوکات چالاکوانان هه‌واڵی ده‌سترێژکردنی پچڕ پچڕیان ڕاگه‌یاندوه . به‌لام ئاشکرا نیه که ئه‌گه‌ر هیچ برینداربوون وکوژرانی لێ که‌وتووه‌ته‌وه یان نا .\nڕۆژی هه‌ینی گروپی مافه‌کانی مرۆڤی سوریا و چالاکوانان ڕایانگه‌یاند که هێزه‌کانی ئاسایشی سوریا له ناوچه‌ی دوما، پارێزگای ده‌رعا و شارۆچکه‌ی دێره‌زوری خۆرهه‌ڵاتی وڵاته‌که‌دا ته‌قه‌یان له خۆپیشانده‌ران کرد و به‌لایه‌نی که‌م 3 که‌س کوژراون.\nبه‌ڵام حکومه‌تی سوریا وه‌ڵامی ئه‌م هه‌واڵه‌ی چالاکوانانی دایه‌وه و ده‌ڵێت ، چه‌کدارانی ده‌مامککراو ته‌قه‌یان له پیاوانی پیاده‌کارانی یاسای سوری کردبوو له شارۆچکه‌ی دێره‌زورو 3 پۆلسیان بریندار کردووه . له‌و ئاژانسی هه‌واڵه‌کانی حکومه‌تی سوریا ڕیاگه‌یاندووه پیاده‌کارانی حکومه‌تی سوری ته‌قه‌یان له چه‌کداره‌کان کردووه‌ته‌وه له ئاکامدا به‌لایه‌نی که‌م دوو چه‌کدار کوژراون.


ئەو كۆچبەرەی لەبەریتانیا خۆی تەقاندەوە باوكی عێڕاقیەو دایكی سورییەو ئایینی خۆشی گۆڕیوە\nیەك شەممەی ڕابردوو، پەناخوازێكی شكست خواردوو بەناو عیماد جەمال سولێمان، تەمەن ٣٢ ساڵ، لەبەردەم نەخۆشخانەی ژنان لەشاری لیڤەرپوڵ، خۆی تەقاندەوە.\nهەرچەندە پۆلیسی شارەكەو دەزگای هەواڵگری بەریتانیا (ئێم ئای فایڤ) كردەوەكەیان بەتیرۆرستی ناساندوە، بەڵام هێشتا ڕوون نیە كەپەیوەندی بەهیچ گروپێكی تیرۆرستیەوە هەبێت و وەچ هۆكارێك لەپشت ئەو كردەوەی ئەوپەناخوازە هەبووە.\nعیماد سولێمان، لەسالی ٢٠١٤وە هاتۆتە بەریتانیاو داخوازی مافی مانەوەی كردوە، بەلام كەیسی پەناخوازی ڕەتكراوەتەوە. ئەو كەخۆی بەخەڵكی سوریا ناساندوە، بەڵام وەزارەتی ناوخۆ بڕوای بەو نەكردوە كەخەڵكی سوریابێت. هەرچەندە ئەوەی ڕاگەیاندوە كەباوكی عێڕاقیەو دایكی خەڵكی سوریایەو، زۆربەی ژیانی لەعێڕاق بەسەربردوە، بەڵام متمانەیان پێ نەكردوە.\nدوای چەندین جار ڕەتكردنەوەی داخوازی مانەوەی ساڵی ٢٠١٧ لەسەردەستی ژن و مێردێكی مەسیحیەوە، ئاینی خۆی لەئیسلامەوە، دەگۆڕێت بۆ مەسیحی.\nهەرلەبەر نەبوونی شوێنی ماناوەش، ماوەی ٨مانگ لەماڵی ئەو ژن و مێردە مەسیحیە دەژی بێ بەرامبەرو، لەلایەن كەنیسەیەكی شاری لیڤەرپوڵیشەوە هاوكاری دەكرێت، وەك بەشێك لەكۆچبەرانی دیكە.\nبەپێی ڕاگەیاندنە بەریتانییەكان بێت، پێ دەچێت ئەو پەناخوازە بەهۆكاری چاوەڕوانی زۆرو ئەو ناكۆكیەی لەگەڵ وەزارەتی ناوخۆ هەیبوە، ڕەنگە ئەوە پاڵنەری بن، بۆ كردوە خۆكوژیەكەی لەبێ هیوای بۆ بەدەست هێنانی مافی مانەوە لەبەریتانیا.\nهەرچەندە لەگەڵ گۆڕینی ئاینەكەی، هاوكات ناوی خۆشی بۆ ئینزۆ فێراری گۆڕیوە، كەناوێكی دوورترە لەناوی موسڵمانان تابتوانێت لانی كەم بەهۆی گۆڕینی ناووئاینەكەی، مافی مانەوە وەربگرێت.\nلالەیەكی دیكەوە وەزارەتی ناوخۆ دەڵێ، بەهۆی هەبوونی كێشەی دەرونیی و ڕاوەشاندنی چەقۆیەكی گەورە لەناو خەڵكی، كەیسەكەی ڕەتكراوەتەوەو متمانەشیان پێ نەكردوە كەخەڵكی سوریابێت.\nبەگوتەی ئەو دووهاوسەر مەسیحیەی ٨مانگ لایان ژیاوە، ئەو كۆچبەرە هەرگیز باسی كردەوەی تیرۆرستی و ئیسلام و شتی وای نەكردوە.\nئەوان دەڵێن، دوای ٨مانگ ئاگادارمان كردوە بۆ ئەوەی بتوانێت شوێنی مانەوەی وەربگرێتەوە، لەگەل ٣٥ پاوەنی هەفتانە ئەگەربێت و داخوازی پێداچونەوەبەكەیسەكەیدا بكات، لەوەزارەتی ناوخۆ.\nشوفێری ئەو تاكسیەی عیمادی گواستۆتەوە بۆ نەخۆشخانەی ژنان لەشاری لیڤەرپوڵ دەڵێ، دوای نزیكەی ٧خولەك لەسواربونی ئەو خۆكوژە، تەنها دوو ووشەی قسەكردوە، كەئەویش (نەخۆشخانەت ژنان)،كاتێك گەیشتۆتە بەڕدەم نەخۆشخانەكە دەڵێ، هەستم بەڕووناكیەكی نامۆ كرد لەلای سەرنیشنەكەوە لەپشتەوە، منیش دەرگاكەم لای خۆمەوە، لێ قفل كردو خۆم بەپەلە هاتمە دەرەوە ڕاستەوخۆ تەقینەوەیەك لەناو تاكسیەكەم و لەلای سەرنیشنەكە ڕویدا.\nدەزگای هەواڵگری بەریتانیا ڕایگەیاندوە، لەوكاتەوەی هێزەكانی هاوپەیمانی لەئەفغانستان كشاونەتەوە، هۆشداری كردەوەی تیرۆرستیان لەخۆرئاوا داوە. دەڵێن پیشبینی دەكەن لەچەند مانگ و هەفتەی دیكەشدا، ئەگەری كردوەی تیرۆرستی هەبێت.\nهەرسەبارەت بەو ڕووداوە خۆكوژیەی ئە پەناخوازە، وەزیری ناوخۆی بەریتانیا كەنیسەكانی بەریتانیا تۆمەتبار دەكات، بەهاوكاری كردنی پەناخوازان بۆ گوڕینی ئاینەكانیان، وەدەڵێ، كەنیسەكان بۆ یاری كردن بەسیستەمی كۆچبەری لەگۆڕینی ئاینی پەناخوازان بۆ مەسیحیەت، تۆمەتبارن، هەروەک بەشێك لەقاچاخچیەكانیش، ئامۆژگاری كۆچبەران دەکەن، بۆ ئەوەی خۆیان بەمەسیحی بناسێنن و هانا بۆ حەزرەتی 'عیسا بەرن' بۆ ئەوەی مافی مانەوە وەربگرن.\nبەپێی ئامارێك، كەڕۆژنامەی دەیلی مەیڵی بەریتانی بڵاوی كردۆتەوە،لەماوەی ڕابردوودا، زیاد لە دووسەد پەناخواز كەلەووڵاتانی ئیسلامیەوە هاتوون، ئاینی خۆیان لەئیسلامەوە بۆ مەسیحیەت گۆڕیوە، كەتێدا ئامانجیان لێی،بەدەست هێنانی مافی مانەوەیە لەووڵاتی بەریتانیا. بەشێكیان بانگەشەی ئەوە دەكەن، لەئەگەری ناردنەوەیان ژیانیان دەكەوێیە مەترسیەوە.\nبەهادینی سەرای ئازادی چی بەسەرۆکی بیلاروس وت؟


سه‌باح یاسین: سه‌رکرده‌کانی کورد له‌گه‌ڵ یه‌ک راستگۆنین\nله ئێستادا زۆرێک له‌و سه‌رۆک ولاتانه‌ی که به‌شدارن له هاوپه‌یمانی شه‌ری داعش لایان وایه هێزی پێشمه‌رگه کاریگه‌رترین هێزی زه‌مینی روبه‌روو بونه‌وه‌ی چه‌کداره‌کانی داعشه. ئایا تا وه‌کو چه‌ند کورد توانیویه‌تی سودی سیاسی له‌و مه‌سه‌له‌یه ببینێت؟\nله چاوپیكه‌وتنیکدا له‌گه‌ڵ ده‌نگی ئه‌مه‌ریکا شیکه‌ره‌وه‌ی سیاسی سه‌باح یاسین له هه‌رێمی کوردستان ده‌ڵێت: "نه‌بوونی یه‌ک گوتاری و راستگۆیی له نێو سیاسیه کورده‌کاندا، وایکردوه نه‌توانن وه‌به‌رهێنان له‌و گرنگی پێدانه‌ی هێزه کوردیه‌کان بکرێت له‌و شوێنانه‌ی روبه‌رووی داعش وه‌ستاونه‌ته‌وه".\nئه‌و شیکه‌ره‌وه‌یه ئه‌وه‌ش ده‌خاته روو که ناوبردنی پێشمه‌رگه به فه‌رمی و ناونه‌هێنانی شه‌روان و گه‌ریلا له لایه‌ن سه‌رکرده‌کانی دنیاوه "په‌یامێکی مه‌ترسیداره و دابه‌ش کردنی ماڵی کورده".\nسه‌باره‌ت به‌و دوورکه‌وتنه‌وه سیاسییه‌ی نێوان لایه‌نه کوردیه‌کان سه‌باح ده‌ڵێت "کورد له ئه‌قڵییه‌تی کۆنی خه‌لافه‌تی رزگاری نه‌بووه، هه‌رکه‌سێکیان هاته ده‌سه‌لاته‌وه خۆی به خه‌لیفه‌ی هه‌موو ده‌زانێت".\nوتووێژ له گه‌ڵ سه‌باح یاسین


قوسور - ویکیپیدیا، ئینسایکڵۆپیدیای ئازاد\nQosur - قصور - Qesûr - ناناس\nپۆتانەکان: 37°36′25.5″N 45°04′47.5″E / 37.607083°N 45.079861°E / 37.607083; 45.079861پۆتانەکان: 37°36′25.5″N 45°04′47.5″E / 37.607083°N 45.079861°E / 37.607083; 45.079861\n١٬٣١٥ مەتر (٤٬٣١٤ پێ)\nقوسور گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nقوسور ھاوسنوورە لەگەڵ ئەم گوندانە:\nلە باکوورەوە لەگەڵ گوندی چیچەکلی حاجی ئاغا.\nلە باشوورەوە لەگەڵ گوندی تۆپراق قەڵا.\nلە ڕۆژھەڵاتەوە لەگەڵ گوندی شێخ تەیموور.\nلە ڕۆژاواوە لەگەڵ گوندی گەنجاوا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٥٣) کەس و (٨١) خێزان بووە.\nوەرگیراو لە «https://ckb.wikipedia.org/w/index.php?title=قوسور&oldid=901619»\nئەم پەڕەیە دواجار لە ٢١:٢٣ی ٤ی شوباتی ٢٠٢٢ نوێ کراوەتەوە.


جیاوازیی نێوان پێداچوونەوەکانی «ھەشت قینەونەکە» - ویکیپیدیا، ئینسایکڵۆپیدیای ئازاد\nجیاوازیی نێوان پێداچوونەوەکانی «ھەشت قینەونەکە»\nوەک پێداچوونەوەی ١١:٣٩، ١ی ئایاری ٢٠١٦\n١٥ بایت زیاد کرا ، ٦ years ago\nوەک پێداچوونەوەی ١١:٣٨، ١ی ئایاری ٢٠١٦ (دەستکاری)\nوەک پێداچوونەوەی ١١:٣٩، ١ی ئایاری ٢٠١٦ (دەستکاری) (پووچەڵکردنەوە)\n== ھەشت قینەونەکە ==\nتارانتینۆ لە تشرینی دووەمی ساڵی ۲۰۱۳ بڕیاری بەرهەمهێنانی ئەم فیلمەی دا، راشیگەیاند کەوا دەبێتە پاشکوی فیلمی [[جانگۆی ئازادکراو]]ە، دواتر کە لە کانوونی دووەمی ساڵی ۲۰۱٤ دەقی فیلمەکە دزەی پێکرا، بڕیاری بەرهەمهێنانی هەڵوەشاندەوە، بەڵام دواتر ڕای خۆی گۆڕی. کاری دەرهێنانی فیلمەکە لە ۸ کانوونی یەکەمی ساڵی ۲۰۱٤ دەستی پێکرد لە نزیک ناوچەی (تێلورید) لە ویلایەتی (کوڵارادو). موسیقای فیلمەکە لەلایەن ئاوازدانەری ئیتاڵی (ئێنیو موریکون) دانراوە، کە یەکەم موسیقای ڕۆژئاوایی تەواوییە لە ۳۵ ساڵی رابردوودا.\nفیلمەکە ۲۵ کانوونی یەکەمی ساڵی ۲۰۱۵ لەلایەن ( The Weinstein Company) بڵاوکراوەتەوە، بەتایبەتمەندی ( 70 mm film) تایبه‌ت به سینەماکانی( roadshow). (موریکون) خەڵاتی گوڵدن گلوپ وە خەڵاتی ئوسکار بۆ باشترین باشترین موسیقای پێبەخشرا. هەروەها فیلمەکە بۆ دوو خەڵاتی تری ئەکادیمیا پاڵێورا، (جینیفەر جاسن لی) بۆ باشترین کچە ئەکتەری پشتگیریکار وە (ڕۆبه‌رت ریچه‌ردسن) باشترین هونەری وێنەگرتن.\nچەند ساڵێک دوای شەڕی ناوخۆی ئەمریکا، رائید (مارکویس وارن) کە ناسراویشە بە "ڕاوکەری بەخشیش" هەوڵی گواستنەوەی ۳ بەدکار دەدات بۆ شاروچکەی (رێد ڕووک). گالیسکەیەک لەسەر ڕێگاکە ڕادەگرێت کە لەلایەن کەسێکەوە لێدەخوڕێت بەناوی (ئۆ بی)، هەروەها لەناو گالیسکەکەدا پیاوێکی یاسای تێدایە بەناوی (جون روث)کە ناسراویشە بە "لەسێدارەدەرەکە"، کە بە ئافرەتێکی لەیاسا دەرچوو خۆی بەستووە، لە ترسی هەڵهاتنی، بەناوی (دامەرگو)ناسراویشە بە "بەندکراوەکە". (جون) گومان لە (وارن) دەبات، نیازی ڕفاندنی سامانەکەی هەبێت. لەکۆتاییدا (جون) ڕازی دەبێت (وارن) لەگەڵ خۆ ببات، (جون) و (وارن) پەیمان لەسەر نامەکەی (وارن) کە بەقسەی خۆی لەلایەن (ئەبراهام لینکۆڵن) بۆ نووسراوە گرێدەدەن.\nوەرگیراو لە «https://ckb.wikipedia.org/wiki/تایبەت:MobileDiff/477332»


د رۆژانێن جه‌ژنێ دا 83 نشته‌رگه‌رى بۆ نه‌خۆشان هاتينه كرن – NOSH NEWS\nده‌ستپێك/سلاید/د رۆژانێن جه‌ژنێ دا 83 نشته‌رگه‌رى بۆ نه‌خۆشان هاتينه كرن\nرێڤه‌به‌ريا گشتى يا ساخله‌ميا پارێزگه‌ها دهۆكێ ئامارا رۆژانێن جه‌ژنێ يا روودانان ل گه‌ل ئامارێن خوه‌پاراستنێ يێن رۆژانێن ره‌مه‌زانێ راگه‌هاند كو تێدا كه‌سه‌كى گيانێ خوه ژ ده‌ست دايه و حه‌فت دكان ژى هاتينه داخستن.\nحه‌مزه ره‌زيكى، به‌رپرسێ راگه‌هاندنێ ل رێڤه‌به‌ريا گشتى يا ساخله‌ميا پارێزگه‌ها دهۆكێ، د كۆنگره‌كێ رۆژنامه‌ڤانى دا راگه‌هاند كو ل رۆژانێن جه‌ژنێ 12 هزار و 184 كه‌سان سه‌ره‌دانا نه‌خۆشخانان كريه و 83 نشته‌رگه‌رى هاتينه ئه‌نجام دان.\nخويا ژى كر كو ل رۆژانێن جه‌ژنێ 273 زارۆ هاتينه سه‌ر دونيايێ و ژوان ژى 152 كوڕ و 121 كچ بووينه.\nده‌رباره‌ى روودانێن هاتنوچوونێ ژى دا زانين كو د ماوێ رۆژانێن جه‌ژنێ دا، 21 روودان په‌يدا بووينه و 13 ژى لێكدان بووينه، د ئه‌نجام دا، كه‌سه‌كى گيانێ خوه ژ ده‌ست دايه و هه‌شت كه‌س ژى بريندار بووينه.\nحه‌مزه ره‌زيكى ئاماژه ب وێ چه‌ندێ ژى كر كو چه‌ندين حاله‌تێن ب شه‌رچوونێ ژى هاتينه تۆماركرن و 18 حاله‌تێن برينداربوون ب چه‌قۆيان بۆ نه‌خۆشخانان هاتينه ره‌وانه‌كرن و گۆت: “14 كه‌س ژى ژ بلنداهايان كه‌فتينه خوار”.\nل دۆر تيمێن ڤه‌گوهاستنا ده‌سپێكى 122 ژى دايه زانين كو 31 حاله‌ت گه‌هاندينه نه‌خۆشخانان كو ژ وان كچه‌ك بوويه ل ئێك ژ كه‌مپێن ئاواران و بزاڤا خوه‌كوشتنێ كريه، به‌لێ تيمێن وان يا پێدڤى بۆ كريه و ژ مرنێ رزگاركريه.\nده‌رباره‌ى حاله‌تێن سۆتنێ ژى، به‌رپرسێ راگه‌هاندنا رێڤه‌به‌ريا گشتى يا ساخله‌ميا پارێزگه‌ها دهۆكێ گۆت: “ل رۆژانێ جه‌ژنێ 45 حاله‌تێين سۆتنێ ژى هاتينه تۆماركرن، ره‌وشا هه‌موويان ژى يا باشه”.\nحه‌مزه ره‌زيكى د پشكه‌كا دى يا كۆنفرانسێ خوه يێ رۆژنامه‌ڤانى دا ئاماژه دا ئامارێن رێڤه‌به‌ريا خوه‌پاراستنا ساخله‌ميا پارێزگه‌ها دهۆكێ و گۆت: “د رۆژانێن ره‌مه‌زانێ دا، حه‌فت جهـ هاتبوونه دايخستن و 81 جهـ ژى هاتبوونه غه‌رامه‌كرن و هوشدارى ژى دابوو 267 جهان”.\nزێدە خوارنا شرینیا ڤان نەخۆشیێن کۆژەک پەیدا دکەت


مەلوونە - ویکیپیدیا، ئینسایکڵۆپیدیای ئازاد\nMelûne - ملونە - Maluneh\nپۆتانەکان: 37°41′00.5″N 44°42′09.5″E / 37.683472°N 44.702639°E / 37.683472; 44.702639پۆتانەکان: 37°41′00.5″N 44°42′09.5″E / 37.683472°N 44.702639°E / 37.683472; 44.702639\n١٬٦٧٥ مەتر (٥٬٤٩٥ پێ)\nمەلوونە گوندێکە، کەوتووەتە گوندەواری برادۆست، ناوچەی سۆما و برادۆست، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nمەلوونە ھاوسنوورە لەگەڵ ئەم گوندانە:\nلە باکوورەوە لەگەڵ گوندی ماستەکا.\nلە باشوورەوە لەگەڵ گوندی بانی.\nلە ڕۆژھەڵاتەوە لەگەڵ گوندی نێچەلا.\nلە ڕۆژاواوە لەگەڵ گوندی گۆلەشێخان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٥٧٤) کەس و (٨٠) خێزان بووە.\nوەرگیراو لە «https://ckb.wikipedia.org/w/index.php?title=مەلوونە&oldid=902884»\nئەم پەڕەیە دواجار لە ١٥:٤١ی ٥ی شوباتی ٢٠٢٢ نوێ کراوەتەوە.


ئەنجامی پشكنینی ئاردی ئەم مانگە ڕاگەیەنرا - تۆڕی میدیایی خەڵک\nوەزارەتی بازرگانی و پیشەسازی حكومەتی هەرێم ئەنجامی پشكنینی ئاردی ئەم مانگەی بەشەخۆراك بڵاودەكاتەوە و ڕایدەگەیەنێت، كە نانێكی باشی لێدەردەچێت.\nبەڕێوەبەرایەتی دروستكراوی دانەوێڵەی هەولێر لە ڕاگەیەنراوێكدا ئاماژەی بەوەكردووە، هاووڵاتیان دڵنیا دەكەینەوە لە دوای پشكنین و تاقیكردنەوە لە كواڵێتی ئاردی دابەشكراو، كێشەی نییە و نانێكی باشی لێدەردەچێت.\nڕاشیگەیاندووە، لیژنەكانیان سەردانی چەندین كارگەی ئاردیان لە هەولێر كردووە و دوای پشكنین و تاقیكردنەوە لەسەر كوالێتی و جۆری ئاردەكان، دەركەوت ئاردەكە كێشە و گرفتی نییە.\nبەڕێوەبەرایەتی دروستكراوی دانەوێلەی هەولێر داوا لە هاووڵاتیان دەكات، كە “ئاردەكە وەربگرن، چونكە نانێكی زۆر باشی لێ دەكرێتەوە”.\nکۆمەڵێک خواردنی بەسوود تا ئێستا بە هەڵە خواردوتە\nبەڕێوەبەرایەتی دروستكراوی دانەوێڵەی هەولێر\n28 تشرینی دووهەم 2021 3.36 pm\nخەڵك- وەزیری بارزگانی حكومەتی عێراق بڕیاریدا بە دەستپێكردنی دابەشكردنی بەشە ئاردی مانگی 9 و سەبەتەی سێیەمی خۆراكی،…


سەرۆک ترامپ هۆشداری دەدات بە ئێران لەسەر هێرشە موشەکییەکانی ڕۆژی یەکشەممە بۆ سەر باڵیۆزخانەی ئەمەریکا لە عێراق\nسەرۆکی ئەمەریکا دانۆڵد ترامپ هۆشداری دەدات بە ئێران لە دژی هەر هێرشێک بۆ سەر لەشکری ئەمەریکا یان کارمەندانی باڵیۆزخانەی ئەمەریکا لە عێراق. ئەمەش چەند ڕۆژێک پاش ئەو هێرشە موشەکیانەی کە گومان دەکرێت لەلایەن ئێرانەوە کرابێتە سەر باڵیۆزخانەی ئەمەریکا لە ناوچەی سەوزی بەغدا.\nهۆشدارییەکەی سەرۆک ترامپ ڕۆژی 23 ی ئەم مانگە بوو پاش ئەوەی کاربەدەستە باڵاکانی ئاسایشی نیشتمانی ئەمەریکا کۆبونەوە بۆ ئەوەی بیخەنە بەردەم دانۆڵد ترامپی سەرۆکی ئەمەریکا، بە ئامانجی ڕێگریکردن لە هەر هێرشێک بۆ سەر بەرژەوەندییەکانی ئەمەریکا لە عێراق.\nکۆبوونەوەکە بەهۆی ئەو هێرشەوە بوو کە ڕۆژی یەکشەممە چەند موشەکێک ئاڕاستەی ناوچەی سەوز کران لە بەغداد و باڵیۆزخانەی ئەمەریکایان کردە ئامانج کە چەند زیانێکی کەمی لێ کەوتەوە، ئەمەش بەپێی گوتەی سوپای عێراق و باڵیۆزخانەکە.\nکاربەدەستێک کە نەیویست ناوی ئاشکرا بکرێت ڕایگەیاند ئەو کاربەدەستانەی کە پێیان دەوترێت دەستەی تایبەتی بەڕێوەبەرەکان، بریتین لە کریس میلەر، وەزیری بەرگری بە وەکالەت، مایک پۆمپەیۆ، وەزیری دەرەوەی ئەمەریکا و ڕۆبێرت ئۆبراین ڕاوێژکاری ئاسایشی نیشتمانی لە کۆشکی سپی کۆبوونەوە.\nکاربەدەستەکە گوتیشی بەم زووانە " ژمارەیەک پێشنیار" پێشکەش بە سەرۆک ترامپ دەکرێت، بەڵام باس لە ناوەڕۆکی بژاردەکان ناکات یاخود کە ئایا کردەوە سەربازیەکانیش دەگرێتەوە یان نا.\nدوای کۆبوونەوەکە، ترامپ بەبێ ئەوەی هیچ بەڵگەیەک بخاتە ڕوو لە تویتێکدا ڕایگەیاند، موشەکەکان لەلایەن ئێرانەوەنەوە هەڵدراون ئەو گوتی " ڕۆژی یەکشەممە چەند موشەکێک گیرایە باڵیۆزخانەکەمان لە بەغدا. سێ موشەک نەتەقینەوە. ئەزانی لە کوێوە هەڵدرابوون لە ئێرانەوە. ئێستاش دەنگۆی هێرشی زیاتر دەبیستین دژ بە ئەمەریکاییەکان لە عێراق".\nهەروەها سەرۆک ترامپ لە تویتەکەی ڕۆژی چوارشەممەیدا دەشڵێت "چەند ئامۆژگارییەکی تەندروستی دۆستانە بۆ ئێران: ئەگەر یەک ئەمەریکایی بکوژرێت، من ئێران بەرپرسیار دەکەم . جوان بیری لێبکرەوە".\nوەزیری دەرەوەی ئێران تۆمەتەکانی ترامپی ڕەتکردۆتەوە کە ئێران دەستی هەبووە لە هەڵدانی ئەو موشەکانە.\nمحەمەد جەواد زەریف لە تویتێکدا ڕایگەیاند " هاووڵاتیانی خۆت لە درەوەی وڵات بخەیتە مەترسییەوە سەرنج لەسەر شکستە کارەساتاوییەکانت لە وڵات لانابات."\nهەروەها نوسیویشیەتی " ئەمەش بە قسەی خۆت ( واتا قسەی دانۆڵد ترامپ ) ".\nگوتەبێژی وەزارەتی دەرەوەی ئێران سەعد خەتیبزادە تۆمەتەکانی ترامپی بە "بێبنەما" وەسف کرد و گوتی ئێران بەردەوام هێرشی بۆ سەر باڵیۆزخانەکان و شوێنی دانیشتوان شەرمەزار کردووە.\nتەلەفیزیۆنی دەوڵەتی ئێران IRNA لە زاری خەتیبزادەوە دەڵێت تاران ئەمەریکا بە بەرپرسیار دەزانێت بۆ هەر هەلومەرجێکی " هەنگاوێکی ناژیرانە" لە بارودۆخی ئێستادا.


Translations < Kurdish (Sorani) < Twenty Twenty < GlotPress | WordPress.org\nTranslation of Twenty Twenty: Kurdish (Sorani)\nFilter ↓ • Sort ↓ • All (145) • Translated (35) • Untranslated (51) • Waiting (60) • Fuzzy (0) • Warnings (0)\nڕووکاری بنەڕەتی ئێمە بۆ ساڵی 2020 دروستکراوە بۆ ئەوەی سوود لە تەواوی نەرمی سەرنووسەرەکانی بلۆک وەربگرێ. ڕێکخراوەکان و کارەکان توانای دروستکردنی پەڕەی نیشتنەوەی دینامیکیان هەیە لەگەڵ پلانی بێ کۆتایی بە بەکارهێنانی گرووپ و ستوونی بلۆکەکان. ستوونی ناوەڕۆکی ناوەند و تایپۆگرافی باش کراو هەروەها وا دەکات کە تەواو بێت بۆ بلۆگە نەریتییەکان. شێوازەکانی سەرنووسەر ێکی باشت پێدەدەن لەوەی کە ناوەڕۆکەکەت چۆن دەبێت، تەنانەت پێش بڵاوکردنەوە. دەتوانیت بەرمسێکی کەسی بە ماڵپەڕەکەت بدەی بە گۆڕینی ڕەنگەکانی پاشبنەما و ڕەنگی جیاواز لە کڕیارخواز. ڕەنگەکانی هەموو توخمەکان لە ماڵپەڕەکەت بە شێوەیەکی خۆکار هەژمار کراون لەسەر بنەمای ئەو ڕەنگانەی هەڵتدەبژێرن، دڵنیابوون لە جیاوازی ڕەنگی بەرز، کە بەردەستە بۆ سەردانکەرانت.\t Details\nڕووکاری بنەڕەتی ئێمە بۆ ساڵی 2020 دروستکراوە بۆ ئەوەی سوود لە تەواوی نەرمی سەرنووسەرەکانی بلۆک وەربگرێ. ڕێکخراوەکان و کارەکان توانای دروستکردنی پەڕەی نیشتنەوەی دینامیکیان هەیە لەگەڵ پلانی بێ کۆتایی بە بەکارهێنانی گرووپ و ستوونی بلۆکەکان. ستوونی ناوەڕۆکی ناوەند و تایپۆگرافی باش کراو هەروەها وا دەکات کە تەواو بێت بۆ بلۆگە نەریتییەکان. شێوازەکانی سەرنووسەر ێکی باشت پێدەدەن لەوەی کە ناوەڕۆکەکەت چۆن دەبێت، تەنانەت پێش بڵاوکردنەوە. دەتوانیت بەرمسێکی کەسی بە ماڵپەڕەکەت بدەی بە گۆڕینی ڕەنگەکانی پاشبنەما و ڕەنگی جیاواز لە کڕیارخواز. ڕەنگەکانی هەموو توخمەکان لە ماڵپەڕەکەت بە شێوەیەکی خۆکار هەژمار کراون لەسەر بنەمای ئەو ڕەنگانەی هەڵتدەبژێرن، دڵنیابوون لە جیاوازی ڕەنگی بەرز، کە بەردەستە بۆ سەردانکەرانت.\n2020-09-02 22:57:46 UTC\n2020-10-27 09:22:31 UTC\nبیست و بیست\t Details\n2020-09-02 22:58:38 UTC


له پاش هێرشی گه‌وره‌ی په‌که‌که تورکیا بۆردومانی سه‌رهه‌ڵـداوان له باکوری عێراق ده‌کات\nتورکیا ده‌سـتیکردووه به کرده‌وه‌یه‌کی له‌شـکری له دژی سه‌رهه‌ڵـداوانی کورد له باکوری عێراق، ئه‌مه‌ش چه‌ند کاتژمێرێـک پاش ئه‌وه‌ی میلیتانه‌کان له چه‌ند هێرشێـکدا له باشوری ڕۆژهه‌ڵاتی تورکیا له نزیک سنووری عێراق 24 سه‌ربازیان کوشت و 18 ی دیکه‌یان بریندارکرد. پـێشـتر هه‌واڵه‌کان باسیان له کوژرانی 26 سه‌ربازی تورک ده‌کرد.\nدوابه‌دوای کوشنده‌ترین هێرش که له‌م سـاڵانه‌ی دوایـیدا کرا تورکیا ئه‌م کرده‌وه له‌شـکریه‌ی ده‌سـتپـێـکرد که بۆردومانی هێزی ئاسمانی و ڕه‌وانه‌کردنی هێزه‌کان به هه‌لیـکۆپـته‌ر له‌خۆده‌گرێت. سه‌رۆک وه‌زیری تورکیا ڕه‌جه‌ب ته‌یب ئه‌ردۆگان ده‌ڵێت ئه‌مه به‌رپه‌رچدانه‌وه‌یه‌کی ده‌م‌وده‌سته له چوارچێوه‌ی یاسای نێونه‌ته‌وه‌ییدا.\nده‌سه‌ڵاتدارانی تورکیا ده‌ڵێن سه‌رهه‌ڵـداوانی پارتی کرێـکارانی کوردسـتان (په‌که‌که) ڕۆژی چوارشه‌ممه له هه‌ردوو ناوچه‌ی چه‌ڵێ و گه‌ڤه‌ر‌ی پارێزگای هه‌کاری (جۆله‌مێرگ) ته‌قه‌یان له چه‌ند ڕه‌بایه و سه‌ربازگه‌یه‌ک کردووه. سه‌رۆکی تورکیا عه‌بدوڵڵا گول به په‌یامنێرانی گوت تۆڵه‌سه‌ندنه‌وه له به‌رامبه‌ر ئه‌م هێرشانه مه‌زن ده‌بن.\nجێی ئاماژه پـێـکردنه له‌م هه‌فتانه‌ی دوایی په‌که‌که په‌ره‌ی به هێرشه‌کانی خۆی له دژی ئامانجه‌کانی تورکیا داوه. هێزه‌کانی تورکیاش لای خۆیانه‌وه ژماره‌ی هێرشه ئاسـمانیـیه‌کانیان بۆ سه‌ر ئه‌و شوێنانه‌ی بڕواده‌که‌ن بنکه‌ی سه‌رهه‌ڵـداوان بێت له باکوری عێراق زیادکردووه.\nله مانگی هه‌شت له‌شـکری تورکیا گوتی به تۆپـباران و هێرشی ئاسـمانی بۆ ئه‌ودیو سنوور 160 سه‌رهه‌ڵـداوی کوشتووه.\nله‌وه‌تای سـاڵی 1984 وه سه‌رهه‌ڵـداوانی کورد ده‌سـتیان به شه‌ڕی چه‌کداری کردووه له پـێناو به‌ده‌سـهێنانی ئۆتۆنۆمی بۆ زۆرینه‌ی کوردی ناوچه‌ی باشوری ڕۆژهه‌ڵاتی تورکیا. له نێو ئه‌و شه‌ڕه‌دا زیاتر له 40 هه‌زار که‌س کوژراون.\nپه‌که‌که له لایه‌ن تورکیا و ئه‌مه‌ریکا و یه‌کێتی ئه‌وروپا به ڕێـکخراوێـکی تێرۆریستی داده‌نرێت.\nله‌و باره‌یه‌وه خه‌جیجان فارقین په‌یامنێری ده‌نگی ئه‌مه‌ریکا له دیاربه‌کر ڕاپـۆرتی ناردووه ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیانه‌ی سه‌ره‌وه‌ی ده‌سته چه‌پ، ماوه‌كه‌ی 2:16 خوله‌كه.


وادەی دانیشتنی داهاتووی پەڕلەمانی عیراق دیاری كرا – تۆڕی میدیایی خەڵک\nوادەی دانیشتنی داهاتووی پەڕلەمانی عیراق دیاری كرا\n2019/11/06 - 8:14 PM\nپەڕلەمانتارێكی هاوپەیمانی فەتح ڕایدەگەیەنێت، پەڕلەمانی عیراق لە شەممەی داهاتووەوە دەستدەكاتەوە بە دانیشتنەكانی.\nفازڵ فەتلاوی، پەڕلەمانتاری هاوپەیمانی فەتح لە لێدوانێكی ڕۆژنامەوانیدا ڕایگەیاندووە، پەڕلەمانی عیراق لە شەممەی داهاتوودا دەستدەكاتەوە بە دانیشتنەكانی”، ڕەتیشكردەوە لەگەڕخستنی كارەكانی پەڕلەمان لە بەرژەوەندی هاووڵاتی و حكومەت بێت.\nبە وتەی فەتلاوی، “لەگەڵ دەستپێكردنەوەی دانیشتنەكانی پەڕلەمان، كار بۆ تێپەڕاندنی یاساكانی چاكسازی دەكرێت، چونكە لەگەڕخستنی كاری پەڕلەمان نە لە بەرژەوەندی هاووڵاتییە و نە لە بەرژەوەندی حكومەتە”.\nفازڵ فەتلاوی پێیوایە، “سەرۆكایەتی پەڕلەمان بەرپرسیارێتی تەواوەتی دەكەوێتە ئەستۆ لەڕووی لەگەڕخستنی دانیشتنەكانی پەڕلەمان، بەهۆی ئامادەنەبوونی عادل عەبدولمەهدی، سەرۆك وەزیرانەوە”.\nئەو پەڕلەمانتارەی فەتح دەڵێت: “زۆرێك لە چاكسازییە حكومییەكان پێویستییان بە دەنگدانی پەڕلەمانە و سازنەكردنی دانیشتنەكانی پەڕلەمانیش، كاریگەری نەرێتی لەسەر تەواوی پڕۆسەی چاكسازی دەبێت”.\nبۆ وەرگرتنی زانیاریی زیاتر لەسەر كارە لەپێًشینەكانی پەڕلەمان و دوایین ئامادەكاری لەلایەنە سیاسییەكان بۆ دانیشتنەكانی داهاتووی پەڕلەمان (خەڵك) چەند جارێك پەیوەندی كرد بە فازڵ فەتلاوی، پەڕلەمانتاری هاوپەیمانی فەتح، بەڵام پەیوەندییەكان بێ وەڵام بوون.\nپڕۆژەی چاكسازیپەڕلەمانی عیراق\nپەروەردەی سلێمانی؛ پەیمانگایەكی پیشەیی ئەهلی داخست\nخەڵك؛ مەترسی سەركردایەتی هەرێم دەربارەی هەمواری دەستووری عیراق ئاشكرادەكات\n2020/06/01 - 5:15 PM\nسەرۆك كۆماری عیراق لە كۆشكی سەلام لە بەغدا پێشوازی لە وەزیری پلاندانان كردو جەختیان لە گرنگی زیادكردنی هەوڵەكان بۆ دۆزینەوەی ڕێگاچارەیەك بۆ سیاسەتی دارایی و دەستەبەركردنی سەقامگیری لەم دۆخە پڕ لە ئاڵنگاریانەی ئێستا كردەوە.\nنوسینگەی سەرۆكایەتی كۆماری عیراق لە ڕاگەیەنراوێكدا بڵاویكردەوە، ئەمڕۆ دووشەممە ٢٠٢٠/٦/١ لە كۆشكی سەلام لە بەغدا د.بەرهەم ساڵح پێشوازی لە خالد بەتال نەجم، وەزیری پلاندانانی عیراق كرد .\nئاماژە بۆ ئەوەشكراوە، لە كۆبونەوەیەكدا باس ڕۆڵی وەزارەتی پلاندانان كرا، لە داڕشتنی نەخشەی سیاسەتی گشتی لە پێنا و گەشەپێدانی ئابووری ، بە جۆرێك ببێتە مایەی پێشكەشكردنی باشترین خزمەتگوزاری بە هاووڵاتیان و دەستەبەركردنی كار و كەمكردنەوەی ڕێژەی بێكاری.\nهاوكات جەختكرایەوە لە گرنگی زیادكردنی هەوڵەكان بۆ دۆزینەوەی ڕێگاچارەیەك بۆ سیاسەتی دارایی و دەستەبەركردنی سەقامگیری لەم دۆخە پڕ لە ئاڵنگاریانەی ئێستادا، بەتایبەتی لەگەڵ دابەزینی نرخی نەوت و بڵاوبوونەوەی پەیای كۆرۆنا.\n2020/06/01 - 3:15 PM\nسەرۆكی هاوپەیمانی وەتەنیە باس لە دوو جەنگ دەكات لە عیراق و پێیوایە سەركەوتن لەو دوو جەنگەدا نەهاتۆتەدی.\nئەیاد عەللاوی سەرۆكی هاوپەیمانی وەتەنیە لە تویتێكیدا لەسەر تۆڕی كۆمەڵایەتی (تویتەر) ڕایگەیاندووە”نجومگەرەكان درۆیان كرد، داعشی تیرۆریست لە هەناوی هەژاریی و تایەفەگەریی و پەراوێزخستن و دوورخستنەوە و تۆقاندنەوە هاتۆتەدەر، لەڕووی سەربازییەوە سەركەوتین بەسەریدا و ئەو زەویانەمان ڕزگاركرد كە دەستی بەسەریاندا گرتبوو، بەڵام داڵدەدەرەكانی ماون”.\nبە وتەی عەللاوی”زۆرێك هەن لە وڵاتدا بەدوای نیشتماندا دەگەڕێن لەگەڵ ئاوارە و ڕاگوێزراو و پەنابەر و بێسەروشوێنكراوان، وێڕای چەندان سوپای برسی و دەستگیركراو كە تائێستاش لە زیندانەكاندان، ئیتر باس لە چ سەركەوتنێك دەكەن”.


سەرۆکى فراکسیۆنى پارتی: لە لیژنەی دەستور لەبری دەنگدان لەسەر تەوافوق رێكکەوتووین\n02:17 - 13/11/2019 222 جار خوێندراوەتەوە\nسازدانى: سەرچین ساڵح\nڤیان سەبرى، ئەندامى لیژنەى نووسینەوەى پرۆژە هەموارى دەستورى عێراق لە چاوپێکەوتنێکى “زەمەن”دا باس لە هەنگاوەکانى هەموارى دەستور دەکات و پێیوایە داواکارى خۆپیشاندەرانى شارەکانى عێراق خزمەتگوزارى و ئیشوکار بووە نەک هەموارى دەستور، ڤیان کە لەهەمانکاتدا سەرۆکى فراکسیۆنى پارتیە لە پەرلەمانى عێراق ئەوەش دەخاتەڕوو کە هاوڵاتیانى هەرێمى کوردستان دەتوانن هەموارى دەستور رەتبکەنەوە، ئەگەر زانیان مەترسییە لەسەر قەوارەى هەرێم و مافەکانیان.\nزەمەن: پێکهاتەى ئەندامانى لیژنەى هەموارکردنەوەى دەستور چۆنەو لەسەر چی بنەمایەک دانراون؟\nڤیان سەبری: مادەى 142ی دەستوری عێراق دەڵێت لیژنەیەک لەسەرەتاى خولى پەرلەماندا لە پێکهاتە سەرەکیەکان پێکدێت بۆ هەموارى دەستور، لیژنەکە 27 ئەندامى هەیەو هەموو پێکهاتە ئەساسییەکانى تێدایە، لە شیعە و سوننە و کورد و تورکمان و مەسیحى و ئێزیدى کورد بە شەش ئەندام بەشدارە لیژنەکەدا.\nزەمەن: تا ئێستا چیتان کردووەو لەکوێى هەموارکردنەوەکەدان؟\nڤیان سەبری: تائێستا کۆبونەوەیەکمان کردووەو رێککەوتووین لەسەرئەوەى لەناو لیژنەکەدا دەنگدان نەبێت، بەڵکو هەموو کارێک بە تەوافوقى پێکهاتەکانى لیژنەکە بێت و دەنگدان لەناو ئەنجومەنى نوێنەران دەبێت بەپێى مادەى 142 بێت. لیژنەکە دەبێت لەماوەى چوار مانگدا کارى خۆى تەواو بکات، ئینجا چوارچێوەى کارکردنمان داناوەو وێبسایتێک دروستدەکرێت بۆئەوەى پێشنیارى هاوڵاتیان وەربگرێت، بۆ هاوکارى لیژنەى نووسینەوەى دەستوریش لیژنەیەک لە سەندیکاو رێکخراوەکانى کۆمەڵگەى مەدەنى دروست دەکرێت کە رۆڵى هەرێمى کوردستانیشى تێدا دەبێت.\nزەمەن: کەى دەست دەکەن بە نووسینەوەى پرۆژە هەموارەکە؟\nڤیان سەبری: تا ئێستا نازانین.\nزەمەن: گرنگترین ئەو ماددانەى کە ئەگەرى هەموارکردنەوەیان هەیە چین؟\nڤیان سەبری: هەندێک ماددە ناکۆکى لەسەر هەیە وەکو ماددەى 76 کە تایبەتە بە کوتلەى گەورە، هەروەها دەستە سەربەخۆکان و یاساى هەڵبژاردنەکان. ئێستا هەر 100 هەزار کەس نوێنەرێکى هەیە، بەڵام قسە لەسەر ئەوە هەیە کە ژمارەى ئەندامانى ئەنجومەنى نوێنەران زۆرە دەبێت کەمتر بێت، بەشێوەیەک 250 هەزار کەس نوێنەرێکى هەبێت، بەڵام ئەمانە هێشتا نەچووینەتە ناو وردەکاری و باسکردنیانەوە.\nزەمەن: هەموارکردنەوەى ئەو ماددانە چی لە دۆخى عێراق دەگۆڕێت؟\nڤیان سەبری: ئێستا قسە هەیە ئایا سیستمى پەرلەمانى یان سیستمى سەرۆکایەتى کامیان هەڵبژێرین؟ هێشتا نەگەیشتووین بە گفتوگۆکردن لەسەرى، بەڵام لە یەکەم کۆبونەوەى لیژنەى نووسینەوەى پرۆژە هەموارى دەستوردا، هەمووان کۆک بووین لەسەر سیستمى پەرلەمانی، هەرچەندە نەچووینەتە ناو گفتوگۆى وردەوە لەسەر ئەم بابەتە، ئەگەر سیستمەکە بگۆڕێ زۆرشت دەگۆڕێت.\nزەمەن: کەى داواکارى خۆپیشاندەران هەموارکردنەوەى دەستور بوو، بۆچی پەرلەمان لەم کاتەدا دەستى بۆ ئەم بابەتە بردووە؟\nڤیان سەبری: ئەو قسەیە دروستە، لە بنەڕەتدا خەڵک خزمەتگوزارى و ئیشوکارى دەویست، بەهیچ شێوەیەک باسی دەستوریان نەدەکرد، هەندێک لایەنى سیاسی سودیان لە ناڕەزایى هاوڵاتیان وەرگرتووە لە بەرژەوەندى خۆیان، بۆیە خۆپیشاندەران ئێستا داواکارییەکانیان زیاتر بووەو هەموارکردنەوەی دەستور بووە بە یەکێک لە داواکارییەکانیان، هەموار ئاساییە بەڵام ناکرێت هەموو رۆژێک هەموار بکرێتەوە، بەپێى مادەى 142 و 126 دەبوایە ساڵى 2005 دەستور هەمواربکرایەتەوە ئەویش تەنیا دوو بۆ سێ مادە، دەستور دروستە کارنەکردن بە دەستورو بەکارهێنانى نادروستە، دەستورى عێراق بەگشتى لەناو دنیاى عەرەبی و رۆژهەڵاتى ناوەڕاست یەکەمینە، بەڵام کارکردن بەو دەستورە هەڵەبووە.\nزەمەن: هەموارکردنەوەی دەستور چی کاریگەرییەکى دەبێت لەسەر ماف و قەوارەى هەرێمى کوردستان؟\nڤیان سەبری: مادەى 142 بڕگەى چوار دەڵێت “دوو لەسەر سێى دەنگدەرانى سێ پارێزگا هەر پێشنیارێک رەتبکەنەوە، ئەوا ئەو پێشنیارە سەرناگرێ”، مادەى 126 بڕگەى چوار دەڵێت “نابێت هیچ هەموارکردنێک بکرێت کە دەسەڵاتى هەرێمەکان کەمبکاتەوە یان ئەوەتا پەرلەمانى کوردستان رازیبێت و خەڵکى هەرێم لە راپرسیدا پەسەندى بکات”، بۆیە ئەمە وەک ڤیتۆیەک وایە بۆ هەرێم، بەڵام ئەبێ هۆشیار بین ئەگەر هەموارەکە شتێکى ئاسایی بوو ئەوا هەموارەکە ئاساییە، بەڵام ئەگەر شتێکى چارەنوسسازبوو لەسەر هەرێم ئەوا ئەبێت ئاگادارو هۆشیار بین.\nزەمەن: ئەگەر لیژنەکە پرۆژە هەموارێکى ئامادەکرد بەخواستى کورد نەبوو، چۆن ئەتوانرێ بەر بە پەسەندکردنى بگیرێت لە پەرلەمان؟\nڤیان سەبری: لەناو پەرلەمان دەنگدانى لەسەر دەکرێت، بەپێى مادەى 126 دەبێت دوو لەسەر سێى ئەندامانى پەرلەمان دەنگى پێبدەن، ئەمەش 220 ئەندام دەکات‌و زۆرە.\nزەمەن: ترستان لەوە نیە هاوڵاتیانى هەرێم وەک کاردانەوەیەک بەرامبەر دەسەڵاتدارانى هەرێم دەنگ بە هەموارى دەستور بدەن؟\nڤیان سەبری: من نازانم ئەکرێ ئەو پرسیارە لەمن نەکەیت.


لە تورکستانی ڕۆژهەڵات زانایێکیتر لە زیندان شەهید بو\nلە تورکستانی ڕۆژهەڵات زانایێکیتر لە زیندان شەهید بو\nبه رواری داگرتن : 2018-12-04 16:36\nناوەندی ھەواڵەكان - عبدالکریم عبدالولی کە یەکێک لە زانیانی ناوداری تورکستانی ڕۆژهەڵاتە ٢٨ ساڵە لە زیندانەکانی چینە شەهید کەوت.\nهیدایەت ئۆغوزخان سەرۆکی دەزگای مەعاریفی تورکستانی ڕۆژهەڵات ڕاگەیاند کە عبدالکریم عبدالولی (کیرەم قاری) کە یەکێک لە زانایانی ناوداری تورکستانی ڕۆژهەڵاتە لە زیندانەکانی چین شەهید بوە.\nئۆغوزخان باسی لەوە کرد: کیرەم قاری زانا و ڕەوشنبیری گەورە لە ساڵی ١٩٩٠ بە تۆمەتەکانی بێ بنەما دەستگیر بو سزای ١٢ ساڵ زیندانی وەرگرت بەڵام بە نایاسای کاتی زیندانیەکەی درێژ کرا و لە حوجرەیەکی تاریکی تاک نەفەری دەمایەوە. هەواڵی شەهید بونەکەی لە لایەن برایەکەی بەناوی موحەمەد ئەمین عبدالولی کە وڵاتی سوێد دەژی پشت ڕاست کرایەوە. سەری گەڵمان و خانەوادەکەی خۆش بێت. عالیم مرد عالەم مرد. کۆمەڵگامان لە ناو غەم و پرسەیەکی قوڵ دایە.\nئۆغوزخان سەبارەت بە کیرەم قاری باسی لەوە کرد: لە ساڵەکانی ١٩٩٠ لە وڵاتمان بۆ خاوەنی کردن لە گرنگەکانی مادی و مەعنەویمان حەرەکەتی هۆشیاری دەستی پێ کردبو. پەروەردە و چالاکیەکانی لە ناو گەڵدا لە کاتێکی کورتدا قەبول کرا. بەرز بونی حەز و ڕێزی زانای گەورە عبد الکریم عبدالولی لە ناو گەڵ و بە تایبەتی زیاد بونی تەوەجوهی گەنجەکان بو هۆکاری ناڕەزایەتی حکومەتی چین. لەگەل ئەوەی کە تەواوی چالاکیەکانی ئاشتەوای و زانستی بو بەڵام حکومەتی چین لە ١٦ ئایاری ١٩٩٠ بە تۆمەت کردنی پارچە کردنی وڵات دەستگیر کرد و سزای ١٢ ساڵ زیندانی دا. بەڵام لەگەل ئەوەی کە ١٢ ساڵ بە کۆتای هات، حکومەت بە نایاسای سزاکەی درێژ کرد و بەم شێوەیە تا کاتی ئێمە بە دەستگیری مایەوە. کەمینەکانی تورکستان ڕۆژهەڵات بۆ ڕزگار بونی مامۆستا عبدالکریم عبدالولی چالاکی لە نەتەوە یەکگرتوەکان ئەنجام دا. کیرەم قاری لە کۆبونەوەکانی دەزگای چاودێری مافی مرۆڤەکان و کۆمیسیۆنی مافی مرۆڤەکانی سەر بە نەتەوە یەکگرتوەکان و یەکێتی هاوکاری ئیسلامی بوە پرسی ڕۆژ. هەروەها دەزگای لێبوردنی نێودەوڵەتی مانگی ئایاری ساڵی ٢٠١٤ وەکو "مانگی عبدالکریم عبدالولی" ڕاگەیاندبو.\n"بێ دەنگی جیهانی ئیسلام دەبێتە هۆکاری ئازا بونی تیرۆری دەولەتی چین"\nئۆغوزخان باسی لەوە کرد کە لە ساڵی پێشتر چەندین زاناو كەسایەتی و هونەرمەند و ئەکادەمی بە دەستی چینیەکان شەهید بون، دواتر وتی: بێ دەنگی جیهانی ئیسلام دەبێتە هۆکاری ئازا بونی چین بۆ بەردەوام کردنی تاوان و تیرۆری دەولەت لە تورکستانی ڕۆهەڵات. گەڵمان بە تەواوی دەست بە سەر بوە و توشی مەترسی لە ناو چون بونەوە. داوا لە خودا دەکەم تاکو گەڵی تورکستانی ڕۆژهەلات لەو ڕەوشە بپارێزێت.\nلە ٢ ساڵی کۆتایدا ٥ زانا لە زیندانەکانی چین شەهید بون\nپێشتریش عبدالحمید دامۆلڵا و عبدالاحد مەحدوم و عبدالرشید هاجیم کە چەند زانای ئیسلامن لە زیندانەکانی چین شەهید بون. عبد الکریم عبدالولی بوە پێنجەمین زانا لە ٢ ساڵی کۆتایدا لە زیندانەکانی چین شەهید بوە(İLKHA).\nبليته كان تورکستانی ڕۆژهەڵات چین زانا شەهید


سەرۆكی هەرێمی كوردستان بەدواداچوون، بۆ پرسی بەپارێزگابوونی هەڵەبجەی شەهید دەكات\nڕۆژی سێشەممە 24/12/2013 بەڕێز مسعود بارزانی سەرۆكی هەرێمی كوردستان لە نامەیەكی فەرمیدا بۆ سەرۆكایەتیی ئەنجوومەنی وەزیرانی حكوومەتی هەرێمی كوردستان داوا دەكات لە وردەكاریی ئەو رێوشوێن وهەنگاوانە ئاگادار بكرێتەوە كە حكوومەتی هەرێمی كوردستان و حكوومەتی عێراقی فێدراڵ بەمەبەستی بە پارێزگاكردنی هەڵەبجەی شەهید گرتوویانەتەبەر.\nلەو نامەیەدا سەرۆك بارزانی بایەخدانی زیاتر بە هەڵەبجەی شەهید و بەپارێزگابوونی دووپات كردووەتەوە و جەختیشی لەسەر دابینكردنی خزمەتگوزاری و كەمكردنەوەی كێشەكانی خەڵكی شەهیدپەروەری هەڵەبجە و دەورووبەری كردووە.\nلێدوانی گوتەبێژی فەرمی سەرۆكایەتیی هەرێمی كوردستان\nلەبارەی ئەو دیمانەیەی كە رۆژنامەی (الحیاة) لەگەڵ سەماحەتی سەید موقتەدا سەدر ئەنجامی داوە، سەرۆك مەسعود بارزانی رێز و خۆشەویستییەكی زۆری بۆ سەماحەتی سەید موقتەدا سەدر و خانەوادە بەڕێز و قوربانیدەرەكەی هەیە، كە پێگەیەكی بەرز و هەڵوێستی مێژوویی بەرچاویان لە خەباتی گەلی عێراقدا هەیە.\nهەروەها جەنابی سەرۆك بارزانی شانازییەكی زۆر بە پێگە و رۆڵی گرنگی شاری نەجەفی پیرۆز دەكات، پێشتریش سەردانی نەجەفی کردووە و ئامادەیە و حەزیش دەکات لە زووترین کاتی گونجاودا سەردانی بکات.\nد. ئومێد سەباح\nگوتەبێژی فەرمی سەرۆكایەتی هەرێمی كوردستان\nسەرۆكایەتیی هەرێمی كوردستان\nئه‌نجومه‌نى وه‌زیران جه‌ژنى له‌دایكبوونى حه‌زره‌تى مه‌سیح پیرۆز ده‌كات\nبه‌بۆنه‌ی هاتنه‌وه‌ی جه‌ژنى له‌دایكبوونى حه‌زره‌تى عیساى مه‌سیح (سڵاوى خواى لێ بێت)، پیرۆزباییه‌كی گه‌رم ئاراسته‌ی سه‌رجه‌م خوشك و برا مه‌سیحییه‌كان له هه‌رێمى كوردستان و عیراق و جیهان به گشتی ده‌كه‌ین، هیوادارین خوشك و برا مه‌سیحییه‌كان به خۆشی و ئارامی ئه‌م جه‌ژنه‌یان بكه‌نه‌وه.\nمه‌سیحییه‌كانى هه‌رێمى كوردستان له دێرزه‌مانه‌وه له‌گه‌ڵ موسڵمان و پێكهاته ئایینییه‌كانی دیكه‌ى كوردستان؛ به برایه‌تی و به ڕێز و خۆشه‌ویستییه‌وه له‌گه‌ڵ یه‌كتر ژیاون و له خۆشی و ناخۆشی و قوربانیدان بۆ هێنانه‌دیی ئازادی و ژیانێكی به‌خته‌وه‌ر به‌شدار بوون، بۆیه بنه‌ماى لێبورده‌یی و یه‌كترقبووڵكردن و برایه‌تی؛ بووه‌ته ڕوویه‌كى پرشنگدار و دیارى هه‌رێمى كوردستان و مایه‌ى سه‌رنجى جیهان.\nجارێكی دیكه جه‌ژنى له‌دایكبوونى حه‌زره‌تى عیساى مه‌سیح (سڵاوى خواى لێ بێت)، له هه‌موو خوشك و برایانی مه‌سیحی پیرۆز بێت و هه‌ر له خۆشی و شادیدا بن.\nئه‌نجومه‌نی وه‌زیرانی هه‌رێمی كوردستان.\n24ى دیسه‌مبه‌رى 2013\nسەرۆكی هەرێمی كوردستان پێشوازی لە وەزیری پێشووی كاروباری دەرەوەی وڵاتی سربیا دەكات\nپێشنیوەڕۆی ئەمڕۆ سێشەممە 24ـی 12ـی 2013 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە "ڤووك جێریمیك" وەزیری پێشووی كاروباری دەرەوەی وڵاتی سریبا و سەرۆكی پێشووی كۆمەڵەی گشتیی ڕێكخراوی نەتەوە یەكگرتووەكان كرد.\nلە دیدارێكدا وەزیری پێشووی كاروباری دەرەوەی سربیا سوپاس و خۆشحاڵیی خۆی بە سەرۆك بارزانی ڕاگەیاند بۆ ڕەخساندنی ئەو دیدارە و سەردانی بۆ كوردستان و، هاوسۆزی و پاڵپشتیی خۆیشی نیشاندا بەرانبەر نەهامەتییەكان و خەبات و كۆڵنەدانی گەلی كورد بۆ وەرگرتنی ماف و داوا ڕەواكانی. سەرۆكی پێشووی كۆمەڵەی گشتیی نەتەوە یەكگرتووەكان هیوای ئەوەیشی خواست كە گەلی كورد بە مافەكانی شاد ببێت و لەسایەی ئاشتی و پێشكەوتندا بژیێت.\nلەبەرانبەردا سەرۆك بارزانی بەخێرهاتنی كرد و سوپاسی هاوسۆزی و هەڵوێستی وەزیری پێشووی كاروباری دەرەوەی سربیای كرد لە مەڕ داوا ڕەواكانی گەلی كورد. لەو دیدارەدا سەرۆك بارزانی كورتەیەكی لە مێژووی نەهامەتی و خەباتی گەلی كورد و دڵڕەقیی نەیاران كوردستان بۆ سەرۆكی پێشووی كۆمەڵەی گشتیی نەتەوە یەكگرتووەكان باس كرد و لە بەشێك لە قسەكانیدا گوتی: "گەلی كورد بە زۆری و بە بێ ویستی خۆی دابەشكراوە و دواتریش بۆ ماوەیەكی زۆر دژایەتیی كراوە و نكۆڵی لە بوونی كراوە. ئەگەر گەلی كورد دەستی بۆ شەڕ بردبێت ئەوە، شەڕی بەسەردا سەپێندراوە و شەڕكردنی لەپێناو پاراستنی ناسنامە نەتەوەییەكەی بووە". هەر پەیوەست بە خەبات و دواڕۆژی گەلی كورد لە ناوچەكەدا سەرۆك بارزانی ئاماژەی بەوەدا كە گەلی كورد لە خەبات و هەوڵدان بۆ مسۆگەركردنی مافەكانی بەردەوام دەبێت و بۆ ئەو مەبەستەش پشت بە دیالۆگ و پەیامی ئاشتیخوازانەی خۆی دەبەستێت. سەرۆك بارزانی لە بەشێكی دیكەی قسەكانیدا ئاماژەی بە مێژووی پێكەوەژیانی گەلی كورد لەگەڵ گەلانی دیكەی ناوچەكە كرد و هەروەها لەبارەی قۆناغی پێكەوەژیان لە شۆڕشی ئەیلوولدا گوتی: " بارزانیی نەمر ئێمەی فێر كرد كە شەڕ و كێشەمان لە گەڵ نەتەوەكاندا نەبێ بەڵكو شەڕمان لەگەڵ حكوومەت و سیستەمە سیاسییە دیكتاتۆر و داگیركارەكاندا بێت".\nبارودۆخی سیاسیی ناوچەكە و پەیوەندییەكانی نێوان هەرێم و بەغدا تەوەرێكی دیكەی دانیشتنی نێوان سەرۆكی هەرێمی كوردستان و وەزیری پێشووی كاروباری دەرەوەی سربیا بوو.\nپەیامی سه‌رۆک بارزانی به بۆنه‌ی هاتنەوەی جه‌ژنی لە دایكبوونی حەزرەتی مەسیح\nبە ناوی خوای مەزن و دلۆڤان\nبە بۆنەی هاتنەوەی جەژنی لە دایكبوونی حەزرەتی مەسیح (سڵاوی خوای لێ بێت)، جوانترین پیرۆزبایی ئاراستەی سەرجەم خۆشك و برایانی خۆشەویستی مەسیحی لە كوردستان و عێراق و جیهان دەكەم و هیوای جەژنێكی پڕ لە خۆشیان بۆ دەخوازم.\nئێستا کە عێراق لە قۆناخی بونیادنانەوە و ڕاستکردنەوەدایە، یەکێک لە ئەرکە سەرەکییەکان پاراستنی پێکەوەژیان و تەبایی پێکهاتە جیاجیا ئایینی و نەتەوەییەکانە و نابێ ڕێگە بدرێت لەژێر هیچ پاساوێکدا ئەو تەبایی و پێکەوەژیانە تێکبدرێت.\nبەداخەوە لەم ساڵانەی دواییدا خوشک و برایانی مەسیحی لە عێراقدا کەوتنە بەر هەڕەشە و نکۆڵیکاری، بەڵام مایەی شانازیمانە کوردستان هەمیشە پەناگە و ماڵێکی ئارام بووە بۆ هەموو پێکهاتەکان و ئەرکی سەرەکیی هەموومانە ئەو پێکەوەژیانە بپارێزین.\nهیوادارم ئه‌م جه‌ژنه ببێته مایه‌ی خێروخۆشیی زیاتر بۆ ئێوە و هەموو ساڵێک لە سایەی ئارامی و ئازادی و دیموکراسیدا جەژنەکانتان پیرۆز بکەن.\nحكومەتی هەرێم پشووی فەرمی جەژنی لەدایك بوون و سەری ساڵی زایینی راگەیاند\nلە لێدوانێكی تایبەت بە ماڵپەری فەرمی حكومەتی هەرێم، سەفین موحسین دزەیی وتەبێژی فەرمی حكومەتی هەرێم رایگەیاند بەبۆنەی هاتنەوەی جەژنی لەدایك بوونی حەزرەتی مەسیح سڵاوی خوای لێبێت، وێڕای پیرۆزبایی گەرممان لە خوشك و برایانی مەسیحی، رایدەگەیەنین كە روژانی 25 و 26/ 12/2013 لەسەرجەم دام و دەزگاكانی حكومەت پشووی فەرمی دەبێت.\nهاوكات رایدەگەیەنین كە رۆژی 1 و 2/ 1 / 2014 كە رێكەوتی یەكەم رۆژی ساڵی تازەی زایینیە پشووی فەرمی دەبێت لەسەرجەم دامەزراوەكانی حكومەت.\nدزەیی هیوای خواست هەردوو جەژی لەدایك بوون و سەری ساڵی تازە ببێتە مایەی زیاتر پێشكەوتنی هەرێمی كوردستان لەرووی سەقامگیری و گەشەپێدان و لێبوردەیی و پێكەوە ژیان و بەختەوەری بۆ هاوڵاتیان.\nلەسەر داوای حكومەتی هەرێم، هەنگاریا كۆمەكی گەیاندە ئاوارەكانی سوریا\nلە كۆبوونەوەیەكی نێوان فەلاح مستەفا بەرپرسی پەیوەندیەكانی دەرەوەی حكومەت لەگەڵ تیبۆر زاتماری باڵیۆزی هەنگاریا لە عیراق و خاتوو ماریتا پاپی جێگری سەرۆكی فەرمانگەی پێشكەشكردنی یارمەتی بۆ گەشەپێدانی نێودەوڵەتی لە وەزارەتی دەرەوەی هەنگاریا باس لە پتەوكردنی پەیوەندیە دووقۆڵیەكان و بارودۆحی ئاوارەكانی سوریا لە هەرێم و چۆنیەتی پێشكەشكردنی یارمەتیەكان كرا.\nلە كۆبوونەوەیەكدا كە سوهام جەبەلی یاریدەدەری بەرپرسی فەرمانگە ئامادەبوو، باڵیۆزی هەنگاریا رایگەیاند : وڵاتەكەی بە بایەخەوە دەڕوانێتە پەیوەندیەكانیان لەگەڵ هەرێمی كوردستان و لە ئایندەیەكی نزیكدا بە ئاستێكی بەرز نوێنەرایەتی لە هەرێمی كوردستاندا دەكەنەوە.\nباڵیۆزی هەنگاریا گووتی ئامانجی سەردانەكەی ئەمجارەمان بۆ هەرێم یارمەتیدانی ئاوارەكانی سوریایە لە هەرێم و نیشانیدا وڵاتەكەی ناتوانێ لەئاست ئەو تراژیدیا مرۆییانە بێدەنگ بێت كە دووچاری هاوڵاتیانی مەدەنی بووە لەم وڵاتە، بۆیە بڕیارماندا ئەمڕۆ جلوبەرگ بۆ 1500 قوتابی لە ئاوارەكانی سوریا لە كامپی دارە شەكران دابین بكەن.\nفەلاح مستەفا دەستخۆشی ئەم هەنگاوەی لێكردن و سوپاس و پێزانینی حكومەتی هەرێمی گەیاندە گەل و حكومەتی هەنگاریا.\nهاوكات تیشكی خستە سەر گرینگی كردنەوەی كونسوڵگەری گشتی هەنگاریا لە هەرێم وەك هەنگاوێك بۆ زیاتر پتەوكردنی پەیوەندیەكان لە بوارە جیاجیاكان. هەر لە دانیشتنەكەدا ئاماژەی بە بایەخی یاداشتی لێكتێگەیشتن كرد لە بواری هەماهەنگی زانكۆیی و ژوورە بازرگانیەكان و پلانی هاوبەش بۆ ئەو بوارانەی دەبێتە مایەی سوود و بەژەوەندی هەردوولا.\nجێگەی باسە پێشكەشكردنی یارمەتیەكانی حكومەتی هەنگاریا بۆ ئاوارەكانی سوریا دوای ئەو داوایەی بەرپرسی فەرمانگەی پەیوەندیەكانی دەرەوە دێت كە لە رێگەی باڵیۆزی هەنگاریا ئاراستەی حكومەتی ئەو وڵاتەی كردبوو.\nوتووێژی حەوتەنامەی ئاسمان لەگەڵ نازم دەباغ نوێنەری ھەرێمی کوردستان لە تاران\nنازم دەباغ نوێنەری ھەرێمی کوردستان لە تاران، لە وتووێژ لەگەڵ گۆڤاری ئاسمان وڵامی ئەم پرسیاریانەی دایەوە کە پەیوەندی بە باروودۆخی ئێستای کوردەکانی سووریا و ڕۆڵی ئەوان لە قەیرانی ئەم ڕۆژانەی ئەم وڵاتەدا ھەیە. ئەو لەوبڕوایەدایە گرینگترین ڕۆڵێک کە کوردەکانی سووریا لەم قەیرانەدا گێڕاویانە پاراستنی ناوچەکانی باکووری سووریا بووە لە دزەکردنی ھێزە توندڕەوەکان و نەیارانی دەوڵەتی بەشار ئەسەد. ئەوان بە خۆڕاگرییان نەیانھێشت کە سەلەفییەکان و ئەلقاعیدە لەم ناوچەیەدا پێگەیەک بۆخۆیان پێکبێنن. دەباغ دەڵێت ئەزموونی ھەرێمی کوردستان دەتوانێت وەکوو ئەزموونێکی پۆزێتیڤ لە لایەن کوردەکانی سووریاوە کەڵکی لێوەربگیرێت. چونکە ئێستا کوردەکانی عێراق بوونەتە پێگە و بنەمای سەرەکی بۆ پێکھێنانی حکوومەت و بەلەبەرچاگرتنی ئەمانە کوردەکانی سووریاش دەبێت داواکارییەکانیان لە ڕێگای پەڕڵەمان و و یاساوە بەرگری لێبکەن تا بەو شتەی کە دەیانەوێت پێیبگەن.\nدوای دروستبوونی قەیران لە سووریا، کوردەکان ڕۆڵێکی جیاوازیان بە بەراورد لەگەڵ ڕابردوودا ڕچاوگرت. ئەو ڕۆڵەی کە ئێستا لە ئەستۆیاندایە لە چ ڕوانگەیەکەوە شیاوی توێژینەویە؟\nلە باروودۆخی ئێستاکەدا کوردانی دانیشتووی باکووری سووریا، ڕۆڵی پۆزێتیڤی خۆیان گێڕاوە لە پەیوەندیی لەگەڵ باروودۆخی قەیراناوی کە لەم وڵاتەدا بوونی ھەیە. چونکە کوردەکانی سووریا لە مشتوومڕەکانی ئەم دوایانەی نێوان ھەندێک لە ھێزە توندڕەوەکان و نەیارانی بەشار ئەسەد و ئەڕەتەشی سووریا توانیویانە ئەو ناوچانەی کە لە ژێرچاودێریاندایە بیپارێزن و ئیزن نەدەن کە سەلەفییەکان و ئەلقاعیدە لەم ناوچەیە بۆخۆیان پێگەیەک دروستبکەن. لەم ڕووەوە ڕۆڵی ئەوان لە قەیرانی سووریادا جێگای گرینگییە. بەڵام قەیرانی ئەم دوایانە لەسەر ژیانی کوردەکانی سووریا بێ کاریگەی نەبووە چونکە بەشێک لەم کوردانە بەرەو ھەرێمی کوردستانی عێراق ئاوارەبوون. ھەروەھا لە درێژایی ئەم ماوەیەدا بۆشاییەکی ئیداری لەم ناوەچەیە پێکھات. کەوابوو کوردەکانی سووریا لە نێوان خۆیاندا بەرەیەکیان پێکھێنا و ئیدارەی کاتی ناوچەکانی خۆیان لە کۆنتڕۆڵدایە تا باروودۆخی سووریا سەقامگیر بێت. بە پێی ئەو باروودۆخەی کە ئێستا کوردەکان لە باکووری سووریا ھەیانە گرینگترین ڕۆڵێک کە دەتوانن بیگێڕن ھەر داکۆکی و پشتیوانی لە مافەکانی خۆیانە.\nبە ڕەخساندنی دۆخەکە ئەگەر کوردەکان لە دانیشتنی ژنێڤدا بەشداری بکەن، فکر دەکەنەوە چ داخوازییەک لە لایەن ئەوانەوە شوێنگری بکرێت؟\nبە بڕوای من کوردەکانی سووریا ئەگەر لە دانووستانەکانی ژنێڤدا بەشداری بکەن، ھەر ئەو داواکاریانەیان دەبێت کە لە سەرتاوە بوویان و لەوێش دیسانەوە جەختی لەسەر دەکەنەوە. ھەڵبەت نابێت ئەوە لەبەرچانەگرین تا ئەمڕۆکە دەستێوەردانی ھەندێک لە وڵاتان لە قەیرانی سووریا ڕێگربووە لەوەی کە کۆنفڕانسی ژنێڤ سازبکرێت. بەڵام بەلەبەرچاوگرتنی ھەمووی ئەمانە بە ڕەخساندنی دۆخەکە بۆ سازکردنی ئەم کۆبوونەوەیە، کوردەکانی باکووری سووریا ھەر بەو چەشنە لەسەر بیرووبۆچوونەکانی خۆیان پێداگری دەکەن و بەم شێوەیە نابێت کە لایەنی بەرھەڵستکار یا دەوڵەت بوێستن.\nئاخۆ دەتوانین بڵێین کوردەکانیش ھەر وەکوو گرووپەکانی بەرھەڵستکار کە لە لایەن وڵاتانی وەکوو تورکیا و عەڕەبستان پشتیوانی دەکرێن، لە ژێرکاریگەری ھەندێک لە ھێزەکانی دەرەکیدان؟\nمن ئەم بۆچوونەم قەبووڵ نییە و دەڵێیم کوردەکانی سووریا لە ژێرکاریگەریی ھیچ کام لە وڵاتانی ناوچەکەدا نین بەڵکوو تەنیا بۆ بەرژەوەندیی خەڵکی سووریا ھەوڵدەدەن. ھەر وەکوو لە پرسیارەکەدا ئاماژەتان پێکرد ئێستا ئاشکرابووە کام وڵات لە سەلەفییەکان و ھێزەکانی ئەلقاعیدە لە سووریا دژی بەشار ئەسەد پشتیوانی دەکەن‘؛ لەڕاستیدا ڕۆڵی تورکیا، عەڕەبستانی سعوودی و قەتەر لەم ناوەندەدا ڕوون و ئاشکرایە. بەڵام کوردەکان لەگەڵ تیرۆریستەکان و سەلەفییەکان کە لە سووریادا بوونیان ھەیە ھاوڕیێ نەبوون. لەڕاستیدا کوردەکانی سووریا ڕۆڵیان بەم شێوەیە بووە کە بەرگری بکەن لە چوونە ناوەوەی تیرۆریستەکان بۆ ئەو ناوچانەی کە لە ژێر کۆنتڕۆڵیاندایە. ھەڵبەت بە شوێن ئەو باروودۆخەی کە لە دوای شەڕ و پێکدادانەکانی سووریا بۆ کوردەکان ھاتە پێشێ؛ ھەندێک لایەنیش دوژمنایەتییان لەگەڵ کوردەکان کرد، لەڕاستیدا ئێستاکە وڵاتانێک ھەن کە نایانەوێت کوردەکان لە سووریا بە مافی خۆیان بگەن، یا باروودۆخیان سەقامگیر نەبێت. لە ئێستادا، تەنیا رێگایەک کە لە پێش کوردەکان لە سووریادا ماوەتەوە خۆڕاگری لە بەرانبەر ھێزە توندڕەوەکانە.\nئەم ڕۆژانە گوێبیستی زمزمەیەک دەبین لەسەر خودموختاری کوردەکانی سووریا. ڕاستی ئەم ڕووداوە چییە؟\nبەبڕوای من، کوردەکانی سووریاش دەیانەوێت ئەزموونی ھەرێمی کوردستان بە جۆرێکی دیکە دووپاتبکەنەوە. کوردەکان لە ھەرێمی کوردستان لە دێر زەمانەوە بەرنامەیان بۆ داڕشتبوو تا پەڕڵەمان دابمەزرێنن و باسی ڕووخانی سەدام، گرینگترین ھۆیەک بۆ بەھێزکردنی خودموختاری ئەوان بوو. ئێستاکە کوردەکانی عێراق بوونەتە پێگە و تەوەرێکی سەرەکی بۆ پێکھێنانی حکوومەت. لەم ناوەندەدا پێکھێنانی پەڕڵەمان یا جۆرێک لە حکوومەتی سەربەخۆ لە ناوچە کوردنشینەکانی باکووری سووریا بۆ پڕکردنەوەی بۆشایی ئیداری حکوومەتە و پاراستنی ئیداری ئەم ناچەیەی بە شوێن خۆیدا ھێناوە. بە مانایەکی دیکە ئەو ئەزموونەی کە لە کوردستانی عێراق دەیبینین دەتوانێت بۆ کوردەکانی سووریا ئەزموونێکی پۆزێتیڤ بێت. ئەوان دەبێت داواکارییەکانییان بە ڕێگای پەڕڵەمان و یاساوە بەرگری لێبکەن تا بەو شتەی کە دەیانەوێت پێیبگەن.\nبە لەبەرچاوگرتنی ھەستیاری دەوڵەتی تورکیا بۆ مەسەلەی کوردەکان و ئەو ڕەوتەی کە ئەردووگان لە بەرانبەر دەوڵەتی سووریادا ڕچاوی گرتووە، دەتوانین بڵێین ئێستا کوردەکانی سووریا بە جۆرێک بوونەتە ھاوسەنگی لە نێوان دوو وڵاتدا؟\nھۆی ھاوسەنگی نێوان دوو لایەن، باروودۆخێکی تایبەتی ھەیە؛ لەڕاستیدا ئەگەڕ بڕیاربێت کوردەکانی سووریا ببنە ھۆی ھاوسەنگی نێوان سووریا و تورکیا، دەبێت لەگەڵ ھەر دوو لایەن پەیوەندییان ھەبێت. بەڵام لە پەیوەندیی لەگەڵ کوردەکانی سووریا ئەم مەسەلەیە بەرچاو ناکەوێت. لەڕاستیدا گرینگترین کارکردی کوردەکان و ئەو ڕۆڵەی کە دەتوانن بیگێڕن بەرگری لە کردەوەکانی سەلەفییەکانە لە ناوچەکەدا.\nھەڵوێستی دەوڵەتی ھەرێمی کوردستان لە پەیوەندیی لەگەڵ قەیرانی سووریادا چۆنە؟\nدەوڵەتی ھەرێمی کوردستان، لە ھەر جۆرە ڕێکەوتنێکی ناوخۆیی لە سووریا پشتیوانی دەکات کە زامنی بەدیھێنانی مافەکانی ھەموو نەتەوەکان، ئایینەکان و کەمینەکانی سووریایە. ھەروەھا دەوڵەتی ھەرێم لە گۆڕانکارییەکانی سووریا، لایەنی ھیچ گرووپ ناگرێت. چونکە گرینگترین ویستی دەوڵەتی ھەرێمیش ڕاگرتنی خونڕێژییەکان و چارەسەرکردنی خێرای قەیرانی سووریایە بە ڕاگرتنی یەکێتی و یەکپارچەیی ئەم وڵاتە و بەردەوامیش بۆ نێوبژیوانی لە نێوان لایەنەکانی شەڕدا ئامادەیی خۆی ڕاگەیاندووە. لە کۆتاییدا من وەکوو کوردێکی عێراقی دەتوانم بڵێیم کە عێراق ڕازی نییە کە ھیچ وڵاتێک بۆ چارەسەرکردنی گرفتەکانی سووریا دەستێوەردانی نیزامی بکەن و وەکوو وڵاتێک کە لە دراوسێی سووریاین لەوبڕوایەدام کە لەم وڵاتەدا دەبێت ھەموو شتێک بە پێی پاراستنی یەکێتی وڵات پێکبێت و ئەگەریش بڕیاروایە باسی گواستنەوەی دەسەڵات یا ھەر شتێکی دیکە لە ئارادابێت دەبێت بە پێی یاسای بنەڕەتی و لە چوارچێوەی ویست و دەنگی خەڵکیدا بێت.\nگۆڤاری حەوتەنامەی ئاسمان، شەممە ٢ی ئازەری ١٣٩٢، ژمارە ٦٦، لاپەڕەی ٧٥.\nنوێنەری ھەرێمی کوردستان\nسەرۆكی هەرێمی كوردستان پێشوازی لە شاندی ئیئتیلافی نیشتیمانیی سووریا دەكات\nئەمڕۆ پێنجشەممە 19ـی12ـی 2013 لە سەلاحەدین بەڕێز مەسعود بارزانی سەرۆكی هەرێمی كوردستان پێشوازی لە "ئەحمەد ئەلعاسی ئەلجربا" سەرۆكی ئێستای ئیئتیلافی نیشتیمانیی سووریا و شاندێكی یاوەری كرد كە لە ئەندامانی ئیئتیلافی نیشتیمانی سووریا و ژمارەیەك كەسایەتیی سیاسی و سەربەخۆی سووریا پێكهاتبوون.\nشاندی ئیئتیلافی نیشتیمانیی سووریا\nكەنەدا نووسینگەی بازرگانی خۆی لە هەرێمی كوردستان دەكاتەوە\nئەمڕۆ فەلاح مستەفا بەرپرسی پەیوەندیەكانی دەرەوەی حكومەت پێشوازی لە بڕۆنۆ ساكۆمانی باڵیۆزی نا نیشتەجێی كەنەدا لە عیراق و شاندێكی یاوەری كرد.\nسەرۆكی هەرێمی كوردستان پێشوازی لە باڵیۆزی ئەمەریكا لە عێراقی فیدڕاڵ دەكات\nنێچیرڤان بارزانی و ئەردۆگان كۆ بوونەوە\nیاریده‌ده‌ری ڕۆحانی: ڕه‌وشی ئه‌منی کوردستان باشتره له تاران\nنوێنەرایەتیی هەرێمی کوردستان لە ڕێوڕەسمی پێشوازیی نووری مالکی سەروک وەزیرانی عیراق لە فڕۆکەخانەی مێهرئابادی تاران\nپەڕەى 131 لەکۆى 135 پەڕەدا


راگەیەندراوێک لە جڤاتی نیشتیمانی بزوتنەوەی گۆڕانەوە\n8/13/2017 3:57:29 AM\nبزوتنەوەی گۆڕان گفتوگۆکردنی نێوان هێزو لایەنە سیاسییەکانی کوردستان بە بژاردەیەکی گونجاو دەزانێ بۆ چارەسەری قەیرانەکانی هەرێمی کوردستان لەرێگەی؛ هەڵوەشاندنەوەی بڕیاری پاشەکەوتی موچە و دواخستنی پرسی ریفراندۆم و ئاسایی کردنەوەی پەرلەمانی کوردستان و ئەنجامدانی هەڵبژاردنەکان لە وادەی خۆیدا.\nئەمڕۆ شەممە، جڤاتی نیشتیمانی بزوتنەوەی گۆڕان کۆبوەوە و راگەیەندراوێکی بۆ رای گشتی بڵاو کردەوە کە ئەمە دەقەکەیەتی:\nراگەیەندراوی جڤاتی نیشتمانی بزوتنەوەی گۆڕان\nئەمڕۆ جڤاتی نیشتمانی بزوتنەوەی گۆڕان کۆبونەوەی ئاسایی خۆی ئەنجامدا. لە کۆبونەوەکەدا هەلومەرجی سیاسی کوردستان‌و قەیرانی دارایی‌و نیگەرانیی هاوڵاتیانی کوردستان تاوتوێکران. جڤاتی نیشتمانی جەختی لەسەر باشکردنی ژیان‌و بژێوی هاوڵاتیان کردەوەو دوای تاوتوێکردنی راپۆرتی جڤاتی گشتی بڕیاریدا ئەم راگەیەنراوە بخاتە بەردەم رای گشتی‌و هێزو لایەنە سیاسییەکانی کوردستان.\nبزوتنەوەی گۆڕان گفتوگۆکردنی نێوان هێزو لایەنە سیاسییەکانی کوردستان بە بژاردەیەکی گونجاو دەزانێ بۆ چارەسەری قەیرانەکانی هەرێمی کوردستان لە رێگەی:\nیەکەم: هەڵوەشاندنەوەی بڕیاری پاشەکەوتی موچە، کە حکومەتی هەرێم بە نایاسایی بەسەر خەڵکی کوردستاندا سەپاندویەتی.\nدوەم: دەستەبەرکردنی شەفافیەت لە داهاتی نەوت‌و غازو داهاتە ناوخۆییەکانی تر لە رێگای جێبەجێکردنی یاسای ژمارە (٢) ی ساڵی (٢٠١٥)ی پەرلەمانی کوردستان تایبەت بە سندوقی کوردستان بۆ داهاتە نەوتی‌و گازییەکانی کوردستان‌و یاسا کارپێکراوەکانی وەزارەت‌و دەستەکانی هەرێمی کوردستان. ئەمەش بۆ ئەوەی بتوانرێ پارەی کۆمپانیاو کاسبکاران بدرێتەوەو پارەی پرۆژە پەکخراوەکان خەرج بکرێ‌و خزمەتگوزاری لە هەمو کەرتەکاندا چاکبکرێت.\nسێیەم: راگەیاندن‌و دامەزراندنی دەوڵەتی سەربەخۆی کوردستان ئامانجی هەمو خەڵکی کوردستان‌و بزوتنەوەی گۆڕانە. ریفراندۆم ئامرازێکە پێش راگەیاندنی سەربەخۆیی ئەنجام دەدرێ. بەڵام بڕیاری ئەنجامدانی ریفراندۆم لە (٢٠١٧/٩/٢٥) لە دەرەوەی زەمینەسازی یاسایی‌و هەلومەرجی لەباری سیاسی‌و ئابوری‌و ئەمنی‌و کۆمەڵایەتی دراوە، بە تایبەتی کێشەی ناوچە کوردستانییە دابڕێنراوەکان. بۆیە پێویستە ئەم پرسە بۆ کات‌و هەلومەرجێکی لەبار دوابخرێ‌و بخرێتەوە بەردەم پەرلەمانی کوردستان.\nچوارەم: پەرلەمانی کوردستان، دوای رێکەوتنی سیاسی نێوان هێزو لایەنە سیاسییەکان، ئاسایی بکرێتەوەو درێژە بە کاری یاسادانان‌و چاودێری بکات‌و بەردەوام بێت لە هەموارکردنی یاسای سەرۆکایەتی هەرێم بۆ چەسپاندنی سیستمی پەرلەمانی دیموکراسی لە کوردستان.\nپێنجەم: هەڵبژاردنە گشتییەکان لە وادەی یاسایی دیاریکراوی خۆیاندا ئەنجام بدرێن.


ئایار 2017 – Socialist Alternative\nMonthly Archives: ئایار 2017\nشۆڕش ڕێگاچارەیە بڕیار فەرەج\nسۆسیالیسته شۆڕشگێڕه‌كان ته‌نها و به ته‌نها یه‌ك رێگایان هه‌یه بۆ ئه‌وه‌ی به‌سه‌ر سه‌رمایه و په‌یوه‌ندییه بونیادنراوه‌كانی سه‌رمایه‌دا زالبن و سه‌ر بكه‌ون، ئه‌ویش شۆرشه: شۆڕشی پڕۆلیتاری. شۆڕشی پرۆلیتاری نه شۆرشی نوخبه‌یه و نه شۆڕشی ڕابه‌ران، به‌ڵكو شۆڕشی پرۆلیتاریایه له خواره‌وه‌ی كۆمه‌ڵگا. ماركس بوو له كۆی مێژوودا، پرۆلیتاریا وه‌كو هێزی شۆڕشگێڕی جیهان تیۆریزه بكات و په‌ی به ماته‌وزه‌كه‌ی ببات. تاكو پرۆلیتاریا خۆی ...\nئیتالۆ كالڤینۆ به‌كوردیكردنی: كارزان عه‌زیز سه‌رده‌مانێك وڵاتێك هه‌بوو كه هه‌موو دانیشتوانه‌كه‌ی دز بوون. له شه‌ودا هه‌ر یه‌ك له دانیشتووانه‌كه‌ی پڕچه‌ك و به نوێڵ و چرایه‌كه‌وه ده‌ڕۆشته ده‌ره‌وه بۆ بڕینی ماڵی ئه‌وانی تر و تاڵانكردنی. له گه‌رانه‌وه‌دا بۆ سه‌رله‌به‌یانی، كۆڵ و باره تاڵانییه‌كه‌ی داده‌نا و پاشان ده‌یبینی ماڵه‌كه‌ی خۆشی وه‌ك ماڵی هه‌ر یه‌كێكیتر بڕاوه و تاڵانكراوه. به‌م شێوه‌یه هه‌موو كه‌سێك له ...\nئیبراهیم عومەر ئایا کاراکردنەوەی پەرلەمان و بەگەڕخستنەوەی حکومەتی بۆرژوازی هەرێم ڕێگای کۆتایی هێنانە بەم هەل و مەرجەی ئێستا ؟ ئایا درووستکردنەوەی دەسەڵاتی حیزبە بۆرژواکان قەومی و دینی … کە پارێزەری خاوەندارێتی تایبەتی بۆرژوازین چینە نەدارەکان ڕزگار ئەکات لەم هەلومەرجە ژیان لەناوبەرەی ئێستا ؟ ئایا ئاسایی بوونەوەی هەل ومەرجی کوردستان بەستراوەتەوە بە ئاسایی بوونەوەی پەیوەندییەکانی نێوان ئەحزابەکان ؟ ئایا گەندەڵی کە ...


👁 ئەم بابەتە 10,434 جار بینراوە\n📕 أسطورة كلي ناو كردان پەڕتووکخانە\n📅 کاتی تۆمارکردن Dec 7 2016 3:26PM\nترجمة: جلال زنكابادي اسم المؤلف: گەلاوێژ عنوان ا [ زۆرتر... 👁] ✖ ✖ 0 1 ✔ 80% ✍ م.ب. 7-12-2016 15:26:50\n📕 ئەفسانەی کەلی ناوگردان پەڕتووکخانە\n📅 کاتی تۆمارکردن Dec 7 2016 3:50PM\nناوەندی چاپەمەنی و راگەیاندنی خاک بابەت: چیرۆکێکی [ زۆرتر... 👁] ✖ ✖ 0 1 ✔ 82% ✍ م.ب. 7-12-2016 15:50:26\n📕 بووکی ئاتەخان پەڕتووکخانە\n📅 کاتی تۆمارکردن Apr 8 2017 7:38AM\nناوی کتێب: بووکی ئاتەخان بابەت: چیرۆک ناوی نووسە [ زۆرتر... 👁] ✖ ✖ 0 1 ✔ 68% ✍ م.ب. 8-4-2017 7:38:45\n📕 بیرەوەرییە هەرگیز لەبیرنەکراوەکانی من - بەشی یەکەم پەڕتووکخانە\n📅 کاتی تۆمارکردن Apr 17 2015 1:44AM\nگەلاوێژ چاپخانەی ئاراس هەولێر - 2009 [ زۆرتر... 👁] ✖ ✖ 0 1 ✔ 70% ✍ هـ.ب. 17-4-2015 1:44:35\n📕 بیرەوەرییە هەرگیز لەبیرنەکراوەکانی من بەشی دووەم پەڕتووکخانە\n📅 کاتی تۆمارکردن Dec 7 2016 3:55PM\nبیرەوەرییە هەرگیز لەبیرنەکراوەکانی من گەلاوێژ کو [ زۆرتر... 👁] 📕 ✖ 0 2 ✔ 99% ✍ م.ب. 7-12-2016 15:55:08\n📕 بەرەو ئەشکەوتی دلێران - بەرگی 2 پەڕتووکخانە\n📅 کاتی تۆمارکردن Dec 21 2011 8:03PM\nنووسینی: گەلاوێژ 2001 رۆمان تایپ: مەهدی ئەحمەد [ زۆرتر... 👁] 📕 ✖ 0 1 ✔ 99% ✍ هـ.ب. 21-12-2011 20:03:21


تەڤگەری ئازادیی: پێشوازی لە ئیلهام ئەحمد کرد. – ته‌ڤگه‌ر\nسەرەکی/پرسی رۆژ/تەڤگەری ئازادیی: پێشوازی لە ئیلهام ئەحمد کرد.\nئایار 24, 2022\tپرسی رۆژ کۆمێنت بنوسە\nسلێمانی: پێشوازی لە ئیلهام ئەحمد کرا\nئەمڕۆ سێ شەممە ٢٤/٥/٢٠٢٢ لە شاری سلێمانی شاندێکی تەڤگەری ئازادیی بە ئامادەبوونی محمد عەبدوڵلا هاوسەرۆکی گشتی تەڤگەری ئازادیی و تارا حسێن جێگری هاوسەرۆکی تەڤگەری ئازادیی و هەر یەک لە ئەندامان سارا ڕەزا و ڕووناک مەجید و کەمال عومەر پێشوازیان لە ئیلهام ئەحمد سەرۆکی ئەنجومەنی جێبەجێکاری ئەنجومەنی سوریای دیمووکرات کرد.\nهەر لە سەردانەکەدا چەندین تەوەری گرینگ گفتوگۆی لە بارەوە کرا، بەتایبەت گفتوگۆکرا دەربارەی پێش هاتە سیاسییەکانی ڕۆژئاوای کوردستان و دۆخی باشوری کوردستان و گرینگی و ڕۆڵی لایەنە سیاسییەکان لە کۆنگرەی نەتەوەیدا.\nئەنجومەنی هەرێـمی ڕاپەڕینی تەڤگەری ئازادیی کۆمەڵگەی کوردستان پرسەنامەیەک ئاڕاستەی هەڤاڵ ئاشتی محمد دەکات بەبۆنەی …\nتورکیا، مرۆڤ ئەکوژێ یان مێشومەگەز!\nژن پێویستی بەیەکە\nئایار 1, 2022\nئەمڕۆ دوو فیلم لەسەر بەرخۆدانی گەریلا لە فێستیڤاڵی فیلمی سلێمانی نمایشدەکرێن\nكانونی یه‌كه‌م 18, 2021\nسنوری قەزای پێنجوێن بۆردوومانکرا\nئاب 24, 2021


🏰 بان قەڵا شوێنەکان\n📅 کاتی تۆمارکردن Sep 2 2020 12:45AM\n👁 ئەم بابەتە 240 جار بینراوە\nیەکێکە لە شوێنەوارە کۆنەکانی ناوچەی قەسری شیرین سە [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:45:57\n💎 چوارقاپی شوێنەوار و کۆنینە\n📅 کاتی تۆمارکردن Sep 2 2020 12:43AM\nیەکێکە لە شوێنەوارە کۆنەکانی ناوچەی قەسری شیرین سە [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:43:34\n🏰 چەمی شاویار شوێنەکان\n📅 کاتی تۆمارکردن Sep 2 2020 12:33AM\nیەکێکە لە شوێنە گەشتیاریەکانی ناوچەی قەسری شیرین س [ زۆرتر... 👁] ✖ ✖ ✖ 0 1 ✔ 76% ✍ ج.ع.ئـ. 2-9-2020 0:33:37\n💎 حاجی قەڵاسی شوێنەوار و کۆنینە\n📅 کاتی تۆمارکردن Sep 2 2020 12:19AM\nیەکێکە لە قەڵا کۆنەکانی ناوچەی قەسری شیرین سەر بە [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:19:42\n🏰 سوومار شوێنەکان\n📅 کاتی تۆمارکردن Sep 2 2020 10:22PM\nیەکێک لە شارەدێکانی لە شارستانی قەسری شیرین لە پار [ زۆرتر... 👁] ✖ ✖ ✖ 0 1 ✔ 96% ✍ ج.ع.ئـ. 2-9-2020 22:22:27\n💎 قەڵای جوامیر شوێنەوار و کۆنینە\n📅 کاتی تۆمارکردن Sep 2 2020 12:16AM\n👁 ئەم بابەتە 202 جار بینراوە\nیەکێکە لە قەڵا کۆنەکانی ناوچەی قەسری شیرین سەر بە [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:16:00\n🏰 کاروانسەرای عەباسی شوێنەکان\n📅 کاتی تۆمارکردن Sep 2 2020 12:36AM\nیەکێکە لە ناوچە کۆنەکانی قەسری شیرین لە پارێزگای ک [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:36:17\n👁 ئەم بابەتە 21,529 جار بینراوە\n💎 کۆشکی خەسرەو شوێنەوار و کۆنینە\n📅 کاتی تۆمارکردن Sep 2 2020 12:41AM\n👁 ئەم بابەتە 183 جار بینراوە\nیەکێکە لە کۆشک یان قەڵا دێرینەکانی ناوچەی قەسری شی [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 2-9-2020 0:41:10\n📷 کۆشکی کەریم خان وێنە و پێناس\n📅 کاتی تۆمارکردن Jan 17 2020 3:45PM\n👁 ئەم بابەتە 436 جار بینراوە\nکۆشکی کەریم خان لە قەسری شیرینی بەهاری ساڵی 1911. [ زۆرتر... 👁] ✖ ✖ 0 1 ✔ 70% ✍ ج.ع.ئـ. 17-1-2020 15:45:06


ئەو میڵەتانەی خاكیان داگیركراوە، بەكۆمەڵێك قۆناغی هاوبەشی مێژوویدا تێدەپەڕن كە ڕەنگدانەوەی لەسەر سایكۆلۆژیای جەماعی و كۆنەستی تەواوی نەتەوەكە هەیە. یان بەمانایەكی ڕەوانتر دەكرێت بڵێین: واقیعی داگیركاری كاریگەری هاوشێوە لەسەر ئەو نەتەوانە دادەنێت كە خاكیان داگیركراوە.\nشێوازی مامەڵەكردن لەگەڵ داگیركەر، كاردانەوەی جەماعی بەرانبەر واقیعی داگیركاری، كۆنەستی كۆمەڵگە داگیركراوەكان بەرانبەر هێزەی ستەمكاری داگیركەر، بەشێوەیەك لەشێوەكان و لەقۆناغێك لەقۆناغەكاندا، هاوشێوەی یەكتر دەبن.\nسەیری كاردانەوەی جەزائیرییەكان بكە بەرانبەر داگیركاری فەرەنسی، یان ئەفغانییەكان بەرانبەر داگیركاری سۆڤیەت، یان تەنانەت كشمیرییەكان بەرانبەر هیندستان، بیابانی ڕۆژئاوا بەرانبەر مەراكیش كە هەموان دەزانین هاوشێوەی یەكترن و مامەڵەكردن لەگەڵ لایەنی داگیركەر، كۆمەڵێك "محددات"ی خۆی هەیە و تەواوی خاك داگیركراوەكان پێڕەوی لێدەكەن.\nئەوەی جێگەی سەرنجە، كورد لەم ڕوەوە دەبێتە خاڵی پاردۆكس، چونكە كورد ئەگەرچی خاكی داگیرودابەشكراوە، بێبەشكراوە لەمافی سەربەخۆیی و ژیانێكی شەرەفمەندانەی هاوچەرخ، كەچی سادەترین بنەمای مامەڵەكردنی لەگەڵ داگیركەرانی كوردستان وەك "داگیركەر" نیە، تەنانەت تاكو ئیستا پێناسەی نیە بۆ حاڵەتی كوردستان، ئایا كوردستان خاكێكی داگیركراوە یان نا؟ لەسەر ئەو بنەمایەش ئایا وەك داگیركەر دەوڵەتانی دابەشكاری كوردستان بناسین؟ یان وەك دەوڵەتی خۆمان كە ئینتیمامان بۆیان هەبێت؟باشە ئەگەر ئەم دەوڵەتانە خاكی ئێمەیان داگیرنەكردووە و كوردستان لەژێر باری داگیركاریدا نیە، كەواتە دەوڵەتەكان دەوڵەتی خۆمانن و ئێمە لەبری شۆڕش لەدژیان دەبوو هەوڵی دروستكردنی ئینتیمامان بۆیان بدایە؟ ئەگەریش داگیركەری خاك و ئیرادەی ئێمەن، كەواتە ئێمە بۆچی شەڕی جوانكردن و دیموكراتیزەكردنی دەوڵەتانێك بكەین كە خاكی كوردستانیان داگیرو دابەشكردووە؟.\nئەم تێگەیشتنە یاسایی و واقیعییە پێداچوونەوەی زۆر قووڵی دەوێت و پێویستی بە كۆششێكی زۆر گەورەی كورد هەیە لەهەر چوارپارچەی كوردستانەوە.\nهەر ئەوەش بووەتە بناغەی هەموو مامەڵە چەوت و خوار و لارە سەنگەكانی ئێمە بەرانبەر بەداگیركەران. چونكە پێش هەموو شتێك، پێویستە ئێمە پێناسەی ڕوونی پەیوەندی خۆمان بە دەوڵەتەكانی داگیركار و دابەشكاری كوردستانەوە بكەین. ئەوجا هەنگاوی دووەم\nبنێین!. نەبوونی ئەو پێناسەیە وایكردووە هەموو شۆڕش و كۆششەكانی كورد\nبۆ ڕزگاری نەتەوەیی لە ماناكانیان بەتاڵ ببنەوە. چونكە ناكرێت تۆ دەوڵەتێك بەداگیركەر نەزانیت، كەچی شۆڕشی چەكداری لەدژی بەرپا بكەیت!.\nنەبوونی بوێری ئەوەی مامەڵەی كاڵا لەقەد باڵا لەگەڵ داگیركەر بكەین، هۆكارەكەی هەر ئەوەیە كە ئێمە تا ئیستا پێناسەمان نیە بۆ ئەو حاڵەتەی كوردستان..ئەوە لەكاتێكدا میڵەتانی تر وانین و بەڕوونی مامەڵە دەكەن لەگەڵ بەرانبەرەكانیان.\nلەم كێشەیەی ئیستای نێوان فەلەستینییەكان و ئیسرائیل، ئەوەی جێگەی سەرنجم بوو، خێرایی مامەڵەی فەلەستینییەكان بوو لەگەڵ سیاسەتەكانی ئیسرائیل، ئەوەبوو لەدوای یەك خولەك لەو مۆڵەتەی بۆ ئیسرائیلیان دانابوو كە گەمارۆی سەر مزگەوتی ئەقسا لابدات، ڕاستەوخۆ بەو توانا كەمەی هەیانە دەستیان كردە ڕۆكێت بارانكردنی شارەكانی ئیسرائیل بەقودسیشەوە!.\nوەرە ئەم مامەڵەیە بەراورد بكە بەمامەڵەی كورد لەگەڵ داگیركەرانی\nئیراقی، كە سەد ساڵی تەواوە بەڵێنەكانیان پشتگوێ دەخەن و هیچ بەڵێنێكیان جێبەجێ ناكەن.\nئەوان یەك خولەك چاوەڕوانی داگیركەریان نەكرد، ئێمە یەك سەدەیە دەستی دەستیمان پێدەكرێت! ئەوەی كە كورد لەهیچ میڵەتێكی تری خاك داگیركراو ناچێت، جگەلەوەی پێناسەی حاڵەتەكەی خۆی نەكردووە، چی ترە؟مانای وایە، كورد هێشتا نەهاتۆتە ناو مێژووی دەوڵەتی قەومی و لەمانای داگیركردنی خاکەکەی وژێردەستەیی خۆی و سەردەستەیی داگیرکەران تێتناگات...


Diplomatic Magazine | ئۆراسیا و شوناسی کوردی!\nئۆراسیا سەرەتا ڕەنگە وەک چەمکێکی جوگرافی دەرکەوێت. جوگرافیا ڕەنگە وەها دەرکەوێت کە بوارێکی بێگوناهە، بەڵام ئەمانە هیچی وەها نین. لە روی جوگرافیەوە ئۆراسیا دیارنیە. ئایا مەبەست لە ئۆراسیا ئەو پانتاییەیە کە ئاسیا و ئەوروپا پێکەوە دەبەستێت، یان مەبەست لێی ئاسیا و ئەوروپایە، یان هیچکامیان؟؟؟\nلە روی جوگرافیەوە قوتابخانەی جیاواز هەیە. بەڵام ئۆراسیا چەندێک جوگرافیە هێندە بەهاییە. بەهایی بەمانای دەربرە لە جوگرافیا بەهاکان.\nئۆراسیا لە دیدی ئەوروپیەکانەوە بریتیە لە ئەو پانتاییەی کە ڕەنگە ئەوروپابێت\nبەڵام ڕۆژئاوا نیە. کەواتە، جیاوازی هەیە لە نێوان ئەوروپا و ڕۆژئاوادا. ئەمە لە تورکیا و هەتا ئاستێکی زۆریش لە گەڵ ڕوسیادا بەرجەستە دەبێت. ئەمەش وەها دەکات کە وڵاتانی ئۆراسیا، پەیوەندییەکی ئاڵۆزیان هەبێت لە گەڵ ئەوروپادا. لە پێشەکی کتێبی دوو ئەوروپادا باسی ئەمەم کردوە.\nبەڵام هەرکە ئۆراسیا دەوترێت، خێرا جیوپۆلەتیک وەبیر دێتەوە. وەک چەمکێکی جیوپۆلەتیکی ئۆراسیا چەندین رەهەندی هەیە. لە جیوپۆلەتیکی ئەنگلۆساکسۆندا هەر لە ماکندایەرەوە هەتا برژنیسکی ئەم پانتاییە نابێت پشتگوێ بخرێت و بەبێ کۆنترۆڵی ئەم پانتاییە ناتوانرێت دونیا کۆنترۆڵ بکرێت.\nئەمە بە جۆرێکی تر لە جیوپۆلەتیکی ئەڵمانی و ڕوسیدا دەردەکەوێت. کارل شمت دەقێکی بەناوبانگی هەیە بە ناوی دەسەڵاتی وشکانی و دەسەڵاتی ئاوی، چونکە خۆی ئەڵمانە و ئەڵمان زیاتر خۆیان بە هێزێکی وشکانی دەبینن، ئەوا شمت وشکانی بە باڵاتر دەبینێت لە ئاوی. دیارە دەسەڵاتی ئاوی یانی بەریتانیا و پاشان ئەمریکا. لێرەدا بۆ کورد گرنگە کە جیوپۆلەتیکی بیرکردنەوەی ئەم دەقانە بزانێت. هەموو کاتۆلیکە ئەڵمانەکان دژە ئەمریکین.\nئەمە ئێستا لای ڕوسەکان بەرهەم دێتەوە لە دژایەتی هارتلاند، کە یانی دەسەڵاتی وشکانی، لە گەڵ ڕملاندا کە یانی دەسەڵاتی کەناراو. سەرجەم تێزەکانی ئەلکسەندەر دوگان لە سەر ئەم دیدەیە.\nچین ئێستا ئۆراسیای خۆی بونیاد دەنێت لە ڕێگای ئەو ڕێگایانەی کە بە ئاسیای ناوەند و ئۆراسیادا دروستیان دەکات.\nچین وەک ڕوس و تورک و ئەوانیتر نیە خۆی خاوەن شارستانیە.\nشایانی باسە تێزی داودئۆغلۆش تێزێکی ئۆراسیاییە بە ئیمتیاز.